title: Saintluciankerttuli

text: Kooltaan saintluciankerttuli on noin 15 cm. Aikuisen linnun selkä ja pää ovat harmaat. Rinta ja vatsa ovat väritykseltään vaaleat. Mustaa saintluciankerttulilla on siivissä ja pyrstössä. Lajin laulu on tuntematon. Kutsuääni on "tuck-tick-tick-tuck" .


title: Saintluciankerttuli

text: Saintluciankerttuli elää vuoristometsien aluskasvillisuuden joukossa. Lajin elintavoista ei tiedetä paljoakaan. Lintu tekee pesänsäkin mahdollisesti maahan. Lajista ei ole varmoja havaintoja vuoden 1961. Varmistamattomia havaintoja on ollut vuoden 1961 jälkeen neljä, viimeisin vuonna 2003 . Saintluciankerttulikannan kooksi arvioidaan alle 50 yksilöä . Suurin lajiin kohdistuva uhka on sen elinympäristön häviäminen. Saarella on kuitenkin edelleen lajille soveltuvia metsiä. Myös saarelle vuonna 1884 saapuneet mungot ovat vähentäneet lintujen määrää .


title: Olav S. Melin

text: Martin Olav Selimson Melin (s. 23. maaliskuuta 1950 Pietarsaari) on suomalainen journalisti ja päätoimittaja. Koulutukseltaan hän on teologi. Melin oli Kotimaan päätoimittaja vuodesta 2005 vuoden 2008 lokakuun alkuun, jonka jälkeen hän on työskennellyt suomenruotsalaisen ajatushautomo Magman tiedotuksesta ja yhteiskuntasuhteista vastaavana.


title: Olav S. Melin

text: Melin on ollut 1979–1982 suomenruotsalaisten kansankäräjien Folktingetin pääsihteeri. Hän työskenteli suomalaisen Kyrkpressenin päätoimittajana vuodet 1982–1999 ja sen jälkeen Tukholmassa Ruotsin kirkollisen lehden Kyrkans Tidningin päätoimittajana 1999–2004. Melin on palkittu Finlands Svenska Publicistförbundin palkinnolla 1998.


title: Olav S. Melin

text: Olav S. Melin on Ingvar S. Melinin veli.


title: Härmänmäen pysäkki

text: Härmänmäen pysäkki () oli rautatieliikennepaikka Paltamon kunnassa rataosalla . Liikennepaikka avattiin yleiselle liikenteelle 1939, kun rataosuus Kontiomäen ja Hyrynsalmen asemien välillä otettiin käyttöön. Liikennepaikka sijaitsi noin viiden kilometrin päässä Härmänmäen kylältä luoteeseen ratakilometrillä 666,5.


title: Härmänmäen pysäkki

text: Liikennepaikan asemarakennus oli Thure Hellströmin suunnittelema laiturirakennus, joka rakennettiin vuonna 1935. Rakennus purettiin 1970-luvulla ja siirrettiin Ristijärven Saukkovaaraan, jossa se toimii Saukon majana.


title: Härmänmäen pysäkki

text: Liikennepaikka avattiin laiturivaihteena 1. joulukuuta 1939. Luokitus muutettiin laiturivaihde-seisakkeeksi 1948 ja seisakevaihde-seisakkeeksi 1958, jollaisena se toimi lakkauttamiseen 31. toukokuuta 1965 saakka.


title: Melalahden rautatieasema

text: Melalahden rautatieasema () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Paltamon kunnan Melalahden kylässä, noin kahdeksan kilometriä länteen Paltamon rautatieasemalta.


title: Melalahden rautatieasema

text:
Asemarakennuksen on suunnitellut Thure Hellström, ja se on rakennettu laiturirakennuksen piirustuksien pohjalta peilikuvaksi.
Asemarakennus on purettu vuosina 2013-2014 ja kuljetettu Pohjois-Karjalaan uudelleen rakennettavaksi yksityisasunnoksi.


title: Lehmo

text: Lehmo on taajama Kontiolahden kunnassa. Se sijaitsee Kontiolahden ja Joensuun rajalla. Suurin osa asukkaista käy työssä, ostoksilla ja vapaa-ajanvietossa Joensuussa. Keskusta sijaitsee Kajaanintien eli valtatie 6:n ja Vanhan Nurmeksentien välissä. Taajama rajoittuu Kajaanintiehen ja Pielisjokeen. Lehmon läpi kulkee Joensuu–Kontiomäki-rata. Asukkaita oli noin 5398 lokakuussa 2014.


title: Lehmo

text: Taajamassa on kaksi alakoulua, erityisopetuskoulu ja terveyskeskus. Hotelli Julie sijaitsee Lehmonharjulla. Ravintola Lehmo Cuisine sijaitsee joen rannassa. Yhteen Perloksen entisistä tuotantorakennuksista on siirtynyt Pohjois-Karjalan poliisilaitoksen Joensuun pääpoliisiasema väliaikaisesti vuonna 2009. Lehmon Kylmäojantien varrella samassa rakennuksessa Lehmon kirjaston ja terveysaseman kanssa sijaitsee myös Pohjois-Karjalan pelastuslaitoksen Lehmon toimipiste sekä Lehmon VPK. Paloasemalla sijaitsevat pelastustoimen yksiköt RPK351-sammutusauto sekä RPK357-miehistönkuljetusauto. S-marketin yhteydessä on sivuapteekki ja asiamiesposti. Toukokuussa 2011 Peltolantielle avattiin uusi K-supermarket. Jaamankankaantien varrella on pieneläinhautausmaa.


title: Lehmo

text: Lehmon taajaman tuntumassa valtatie 6:n toisella puolella on teollisuusalue, jossa on useita pienyrityksiä. Perlos Oy:n tyhjiin halleihin Lehmonharjulle on tullut uusia yrityksiä sekä Pohjois-Karjalan poliisilaitoksen Joensuun pääpoliisiasema, joka muutti Joensuun puolelle kesällä 2017. Perlokseen kuulunut astmalääketehdas toimii edelleen Lehmossa. Lehmonharjulla on suuria, alati laajenevia soranottopaikkoja.


title: Lehmo

text: Lehmossa on monipuoliset ulkoilu- ja virkistysmahdollisuudet. Keskellä taajamaa, Ukonharjun maastossa, sijaitsee valaistu lenkkipolku. Lehmon urheilukenttä on suuri ruohokenttä, jossa talvisin on hiihtostadion. Mäkihyppytorni purettiin vuonna 2013 huonokuntoisena. Lähiseudulla ovat muun muassa Jaamankankaan metsät ja Lehmonharjun polku- ja latureitit, jotka ulottuvat Utranharjuille saakka. Matkaa Kontiolahden ampumahiihtokeskukseen on muutama kilometri.


title: Lehmo

text: Urheiluseuroja ovat Lehmon Pallo, jonka päälaji on jalkapallo ja Lehmo Balls '96, jonka päälaji on salibandy.


title: Lehmo

text: Lehmon nuorisoseuralla on oma nuorisoseurantalo. Hupituutti-kuoro on Lehmon koulun suuri kuoro. Lehmon koululla on myös monia steelpannuorkestereita.


title: Lehmo

text: Lehmon liikenneympyrässä on jaloteräksinen uittomiespatsas, jonka on toteuttanut Anne Hirvonen vuonna 2005.


title: Martin Klaproth

text: Martin Heinrich Klaproth (1. joulukuuta 1743 – 1. tammikuuta 1817) oli saksalainen itseoppinut apteekkari ja kemisti, joka löysi monia alkuaineita.


title: Martin Klaproth

text: Martin Klaproth aloitti uransa apteekkarin apulaisena Quedlinburgissa, Hannoverissa, Berliinissä ja Danzigissa. 1780 hän perusti oman apteekin Berliiniin. Vuonna 1783 Klaproth sai pojan, Julius Klaprothin, josta tuli tunnettu orientalisti. Vuodesta 1782 Martin Klaproth toimi Ober-Collegium Medicumin asessorina ja vuodesta 1787 kemian lehtorina Preussin kuninkaallisen tykistön koulussa. Vuonna 1810 perustettiin Berliinin yliopisto, josta hän sai kemian professuurin. Elämänsä aikana Martin Klaproth eteni Saksan johtavaksi kemistiksi.


title: Martin Klaproth

text: Klaproth tunnettiin tarkkana ja uuraana työskentelijänä, joka antoi merkittävän panoksen analyyttisen kemian ja mineralogian systematisoimiseen. Hän edisti kvantitatiivisen tutkimuksen käyttöä kemiassa ja oli yksi ensimmäisiä Lavoisierin oppien kannattajia Ranskan ulkopuolella.


title: Martin Klaproth

text: Apteekkarin työssään Klaproth löysi useita alkuaineita. Vuonna 1791 hän eristi titaanin rutiilista uskoen sen olevan aiemmin tuntematon, mutta William Gregor oli jo löytänyt titaanin aiemmin samana vuonna ilmeniitistä. Klaproth ehti kuitenkin ensimmäisenä eristämään uraanin pikivälkkeestä 1789 ja zirkoniumin samana vuonna. Klaproth myös tunnisti ne alkuaineiksi kuitenkaan onnistumatta niiden saamisessa metalliseen olomuotoon. Hän myös kuvaili ensimmäisenä useiden yhdisteiden koostumukset, mukaan lukien useita vastalöydettyjen telluriumin, strontiumin, ceriumin ja kromin yhdisteitä.


title: Martin Klaproth

text: Klaprothin ei antanut uraanille nimeä klaprothium sen aikaisen nimeämiskäytännön mukaisesti. Ilmeisesti hän oli liian vaatimaton, ja sen sijaan ehdotti vasta löydetyn Uranus-planeetan mukaan "väliaikaista" nimeä uraani, kunnes parempi nimi löydettäisiin. Nimi uraani kuitenkin jäi käyttöön. Myöhemmin jaksollisen järjestelmän seuraavat alkuaineet, neptunium ja plutonium nimettiin seuraten Klaprothin vahingossa aloittamaa tapaa liikkuen planeettakunnassa ulommas: Neptunus ja Pluto olivat Uranuksesta seuraavat planeetat.


title: Martin Klaproth

text: Klaprothin kraatteri kuussa on saanut nimensä Martin Klaprothin mukaan.


title: Martin Klaproth

text: Klaprothin julkaisut, joita kertyi yli 200 kappaletta, on koottu teoksiin "Beiträge zur chemischen Kenntnis der Mineralkörper" (5 osaa, 1795–1810) ja "Chemische Abhandlungen gemischten Inhalts" (1815). Hän julkaisi myös sanakirjan "Chemisches Wörterbuch" (1807–1810). Luettelo Klaprothin julkaisuista on saatavissa Brandenburgin tiedeakatemian kotisivuilta ().


title: Joseph Kittinger

text: Joseph William Kittinger (s. 27. heinäkuuta 1928 Tampa, Florida) on yhdysvaltalainen koelentäjä, joka teki historiallisen 31 kilometrin hypyn stratosfääristä Maan pinnalle suojanaan vain painepuku ja laskuvarjo.


title: Joseph Kittinger

text: Kittinger syntyi Tampassa, Floridassa ja opiskeli Bolles Schoolessa Jacksonvillessa, Floridassa sekä University of Floridassa. Ajettuaan teini-ikäisenä kilpaa pikaveneillä ja myöhemmin hankittuaan lentolupakirjan hän liittyi Yhdysvaltojen ilmavoimiin maaliskuussa 1950. Hän palveli Ramsteinin lentotukikohdassa Länsi-Saksassa hävittäjäpommittajalaivueessa.


title: Joseph Kittinger

text: Vuonna 1954 hänet siirrettiin Hollomanin lentotukikohtaan New Mexicoon ohjuksien kehityskeskukseen (AFMDC). Kittinger lensi suihkulentokonetta, joka tarkkaili eversti John Paul Stappin rakettikelkan kulkua 632 mph (1017 km/h) vuonna 1955. Kittinger oli vaikuttunut Stappin toiminnasta, joka oli avaruuslääketieteen uranuurtajia. Stapp suositteli myöhemmin Kittingeriä avaruuslentojen tutkimustyöhön. Stapp johti suuriin korkeuksiin tähtääviä testejä, jotka johtivat myöhemmin Kittingerin ennätyshyppyyn. "Project Manhighin" lentäjänä Kittinger saavutti 2. kesäkuuta 1957 96 784 jalan (29 500 m) ennätyskorkeuden ilmapallossa ("Manhigh 1"). Hänelle myönnettiin Distinguished Flying Cross (D.F.C.).


title: Joseph Kittinger

text: "Project Excelsiorin" jäsenenä hän hyppäsi vuosina 1959–1960 kolmesti laskuvarjolla heliumpallosta. Excelsiorin tarkoituksena oli testata Beaupren monivaiheista laskuvarjojärjestelmää, sillä haluttiin kehittää turvallisia poistumistapoja korkealla lentävästä lentokoneesta. Uuden laskuvarjojärjestelmän tarkoituksena oli estää hypyn aikana tapahtuva hallitsematon pyörimisliike. Testilennoilla ei tavoiteltu mitään ennätyksiä, vaikka ne projektin sivutuotteena sitten syntyivätkin. Kittinger toimi nyt kapteeniksi ylennettynä projektin kokeiden johdossa.


title: Joseph Kittinger

text: Ensimmäinen hyppy Excelsior I:stä 76 400 jalasta (23 287 m) 16. marraskuuta 1959 oli lähes kohtalokas. Pyörimisliikettä estävä pieni jarruvarjo laukesi jo kahden sekunnin kuluttua hypystä suunnitellun 16 sijaan, kiertyi Kittingerin kaulan ympärille ja aiheutti hallitsemattoman pyörimisliikkeen minkä johdosta hän menetti tajuntansa. Kittinger joutui noin 120 rpm:n pyörimisliikkeeseen; ääreisraajojen kiihtyvyydeksi laskettiin 22 g:tä, mikä oli uusi ennätys. Automaattisesti 10 000 jalassa (3 048 m) laukeava varalaskuvarjo hidasti laskua ja pelasti hänet. Kolme viikkoa myöhemmin, 11. joulukuuta 1959, hän hyppäsi Excelsior II:sta 74 700 jalasta (22 769 m). Tuosta hypystä Kittingerille myönnettiin Leo Stevensin laskuvarjohyppymitali.


title: Joseph Kittinger

text: Viimeinen hyppy, 16. elokuuta 1960, tapahtui Excelsior III -heliumpallosta 102 800 jalan (31 300 m) ennätyskorkeudesta. Hyppykorkeuteen nousu kesti puolitoista tuntia. Hypyn alussa pudotusta vakautti pieni jarruvarjo. Kittinger putosi 4 minuuttia 36 sekuntia saavuttaen 614 mph (988 km/h eli 274 m/s) maksiminopeuden ennen kuin hän aukaisi päälaskuvarjon 18 000 jalassa (5 500 m). Heliumpallon nousuvaiheen aikana painepuvun oikeasta käsineestä poistui suojaava paine ja hänen oikea kätensä paisui hypyn aikana lähes kaksinkertaiseksi. Hän saavutti seuraavat ennätykset: korkeimmalle noussut ilmapallo, korkeimmalta suoritettu laskuvarjohyppy, pisin jarruvarjoa käyttävä hyppy (4 min), suurin ihmisen ilmakehässä saavuttama pudotusnopeus sekä pisin vapaapudotus. Toisinaan hypyn maksiminopeudeksi mainitaan myös 714 mph, mikä ylittää äänen nopeuden, mutta 614 mph vastaa noin 0,9 Machia.


title: Joseph Kittinger

text: 13. joulukuuta 1962 "Project Star Gazerissä" Kittinger ohjasi ilmapallon yläilmakehään 25 kilometrin korkeuteen lounaisen New Mexicon yllä missä hän tarkkaili yhdessä Yhdysvaltain laivaston siviilitähtitieteilijä William C. Whiten kanssa voimakkaalla teleskoopilla taivasta 18,5 tunnin ajan.


title: Joseph Kittinger

text: Kittinger palveli Vietnamin sodassa lentäjänä. Hän osallistui 483 lennolle ja joutui 11. toukokuuta 1972 alasammutuksi ja 11 kuukaudeksi sotavankeuteen. Kittinger jäi eläkkeelle ilmavoimista everstin arvoisena vuonna 1978 ja siirtyi Martin Mariettan palvelukseen. Hän oli edelleen kiinnostunut ilmapallolennoista ja saavutti 14.–18. syyskuuta 1984 vielä yhden maailmanennätyksen, ensimmäisen yksinlennon Atlantin yli ilmapallolla.


title: Joseph Kittinger

text: Kittingeriä ei voida kuitenkaan saavutustensa valossa pitää avaruuslentäjänä sillä yhdysvaltalaisen määritelmän mukaan avaruus alkaa 50 mailista (noin 80 km) ja Fédération Aéronautique Internationalen (FAI) mukaan 100 kilometristä. Hänen toimintansa kuitenkin edisti avaruustutkimusta.


title: Joseph Kittinger

text: Kittinger kuuluu Yhdysvaltojen National Aviation Hall of Fameen. Hän toimi Rosie O'Gradyn Lentävän Sirkuksen varapuheenjohtaja ja harrastaa taitolentoa.


title: Joseph Kittinger

text: Hän osallistui Red Bull Stratos -projektiin toimimalla Felix Baumgartnerin avustajana ja kapselikommunikaattorina, kun Baumgartner rikkoi Kittingerin ennätyksen hyppäämällä 39 kilometrin korkeudesta.


title: Pinokkion seikkailut (vuoden 1996 elokuva)

text: Pinokkion seikkailut ("The Adventures of Pinocchio") on monen maan yhteistuotantona valmistunut Pinokkio-elokuva, joka sai ensi-iltansa vuonna 1996. Elokuvan ohjasi Steve Barron, ja pääosissa ovat muun muassa Martin Landau, Jonathan Taylor Thomas, Udo Kier ja Geneviève Bujold. Elokuva kertoo tarinan puunuken matkasta oikeaksi pojaksi.


text: Tarina ei noudata juurikaan kirjan kaavaa, mistä se saikin paljon kritiikkiä Euroopassa. Elokuva on kuvattu yhteensä kolmessa maassa Kroatiassa, Britanniassa ja Tšekissä. Tšekissä elokuvaa kuvattiin Cesky Krumlovissa, Prahassa ja Trojan linnassa. Kaikki meri- ja rantakohtaukset kuvattiin Kroatiassa ja matka Terra Magicaan Durhamin putouksilla.


text: Elokuvan Pinokkion ja Monstro-valaan toteutti Jim Henson's Creature Shop. Pinokkioon käytettiin lähinnä animatroniikkaa, jolloin Pinokkio oli joissain kohtauksissa kauko-ohjattava ja joissain kohtauksissa tietokoneella toteutettu. Muutamassa kohtauksessa esiintyy myös stop-motion -tekniikkaa


text: Tarina alkaa normaalista Pinokkio-tarinasta poikkeavasti, kun ystävällinen puuseppä Geppetto on salaa rakastunut naiseen nimeltä Leona. Geppetto ei kerro tuntemuksistaan tälle, vaan kaivertaa puuhun heidän nimikirjaimensa sydämen sisään. Myöhemmin salama kaataa kyseisen puun. Kolmenkymmenen vuoden kuluttua Geppetto on tunnettu ja arvostettu mutta köyhä ihminen, joka asuu yksin kissansa ja valmistamiensa nukkejen kanssa. Hän menee metsään hakemaan puita ja sattumalta löytää saman puun, jossa on hänen kaiverruksensa. Kun hän näkee sen, hän päättää tehdä siitä jotain aivan erityistä. Vähitellen nuken valmistuessa se alkaa liikehtiä hitaasti. Geppetto nimeää nukkensa Pinokkioksi.


text: Geppetton ollessa kylvyssä hän käskee puoliunessa juuri liikkeelle lähtenyttä Pinokkiota antamaan hänelle saippuan, mutta järkyttyy kun palaa taas tajuihinsa ja huomaa Pinokkion heränneen eloon. Ensin Geppetto alkaa tarkastella Pinokkiota, mutta tämä karkaa ja alkaa juoksennella talojen katoilla. Pinokkio havaitsee ympärillä liitelevät linnut ja yrittää itsekin lentää, mutta putoaa Leonan pyykkien sekaan joka pukee Pinokkion niillä. Kun Geppetto ja Leona vielä keskustelevat, Pinokkio katoaa mystisesti ja törmää pikkupoikaan, joka ihmettelee liikkuvaa nukkea. Poika ja Pinokkio alkavat leikkiä yhdessä, mutta Pinokkion juostessa pallon perässä hän huomaa pallon olevan Felinet-nimisen naisen käsissä. He alkavat jutella ja Pinokkio matkii hänen sanojaan. Pian Geppetto löytää Pinokkion ja kertoo Pinokkiolle, että Felinetiä ja tämän kumppania Volpea kannattaa välttää.


text: Volpe ja Felinet kertovat nukkemestari Lorenzinille löytäneensä uuden vetonaulan nukketeatteriin, ilman naruja liikkuvan nuken ja Lorenzini poikkeaa Geppetton luona. Hän on ostanut ennenkin Geppettolta nukkeja ja etsii nyt Pinokkiota. Kun Geppetto huomaa Lorenzinin olevan ovella, hän piilottaa Pinokkion kiireesti. Kun miehet tekevät kauppaa, Pinokkio huomaa kärpäsen ja lähtee sen perään. Lorenzini haluaisi ostaa Pinokkion ja Geppetto yrittää kertoa, ettei myy sitä. Silloin Pinokkion silmiin osuvat kouluun menevät pojat, joita Pinokkio seuraa kouluun. Siellä Pinokkio huomaa kahden pojan, Lorenzon (jota sanotaan Lampunsydämeksi) ja Saleon, tappavan kärpäsiä, ja käskee jättämään hänen ystävänsä kärpäset rauhaan. Tästä kimpaantuneena Pinokkio lyö Lampunsydäntä ja valehtelee lehtorille Lampunsydämen aloittaneen, jolloin Pinokkion nenä kasvaa, osuu liitujauheeseen ja aivastaa suurella nenällään lehtorin kasvoille. Lehtori heittää Pinokkion ulos luokasta.


text: Pinokkio lähtee apeana kotia päin, mutta hän huomaa "oikeiden" poikien syövän herkullisen näköisiä leivonnaisia ja menee leipomoon syömään ilman lupaa kymmenittäin kakkuja ja pullia. Kun leipuri ja tämän vaimo vihdoin näkevät Pinokkion tekoset, he alkavat jahdata nukkea ympäri leipomoa. Koko leipomo tuhoutuu samassa. Poliisit vievät Geppetton ja Pinokkion oikeuteen Pinokkion tihutyön takia. Geppetto määrätään maksamaan kymmenentuhatta liiraa vahingonkorvauksia ja viisi tuhatta oikeudenkäyntikuluja. Geppettolla ei ole sellaisia summia, joten hänet tuomitaan velkavankeuteen kolmeksi vuodeksi. Lorenzini tarjoutuu maksamaan Geppetton puolesta, mutta haluaa Pinokkion vastapalvelukseksi. Geppetto suostuu, osin sksi että pelkää tunteitaan nukkea kohtaan.


text: Lorenzini laittaa Pinokkion Odysseus-näytelmän pääosaan. Hänen tehtävänään on nujertaa ensin jättiläinen ja sitten tappaa Lorenzinin esittämä hai. Lorenzini puhaltaa chilien avulla hain suusta lieskoja. Pinokkio kääntää vahingossa laivaansa, ja purjeet syttyvät tuleen. Tämän takia todellisuudessa teatteriin syttyy tulipalo, ja Pinokkio karkaa teatterista mukanaan pelastamansa nuket. Hän on matkalla kotiin mutta tapaa Pepe-nimisen sirkan, joka kertoo minkälaisia kamaluuksia hänen kujeistaan voi olla hänelle itselleen ja muille, mutta Pinokkio ei käsitä sirkan kertomaa sanomaa. Hän hyppää jokeen turhautuneena ja nukahtaa kelluessaan vedessä. Aamulla hän on ajelehtinut metsään, josta hän löytää puun, josta hänet tehtiin. Koska puu on laho, hän menee sen sisälle, kokien että sinne hän kuuluu. Hänen kimppuunsa hyökkää pian tikka, jota hän pakenee luostariin. Samaan aikaan Leona ja Geppetto etsivät Pinokkiota kuumeisesti. Luostariin tulee samaan aikaan Volpe ja Felinet, jotka kehottavat Pinokkiota hautaamaan maahan Lorenzinilta saamansa kultarahat ja odottamaan, että niistä kasvaisi ihmeitä. Pinokkion odotellessa Volpe ja Felinet kuitenkin varastavat kolikot. Sitten Pepe ilmestyy taas ja sanoo: "Ihmeet eivät kasva puussa! Ihmeet kasvavat sydämessä!"


text: Vähän ajan päästä Pinokkiota vastaan tulee vankkurit, jotka ovat täynnä hänen koulutovereitaan. He kertovat olevansa matkalla vuonon kupeessa olevaan Terra Magicaan. Siellä kurittomat pikkupojat rikkovat ikkunoita, ajavat vuoristoradoissa, ammuskelevat pyssyillä, laukovat ilotulitteita ja tekevät kaikkea kiellettyä. Geppetton ja Leonan ollessa läheisellä rannalla he löytävät Pinokkion myssyn, joka putosi, kun pojat alittivat vesiputousta matkalla Terra Magicaan. Geppetto lähtee merelle etsimään Pinokkiota. Kun Lampunsydän kysyy Pinokkion kivääriä lainaksi, Pinokkio kieltäytyy ja Lampunsydän yrittää ottaa väkisin Rogerico-nimisen pojan kiväärin. Heidän tapellessaan kivääri laukeaa ja osuu Pinokkioon. Pinokkio, Lampunsydän, Saleo ja heidän ystävänsä Rogerico menevät aavemaiseen vuoristorataan. Junan loppupäässä erään patsaan suusta suihkuaa taikajuomaa heidän suuhunsa. Hetken päästä Saleo huomaa Lampunsydämelle kasvaneen hännän. Pojat alkavat muuttua aaseiksi, lukuun ottamatta Pinokkiota, koska hänen vatsaansa jäi reikiä, kun häntä ammuttiin ja taikajuoma virtaa ulos. Pinokkiolle kasvaa ainoastaan aasin korvat. Kummitusjuna päättyy karsinaan, jossa muut aasipojat ja Lorenzini kätyreineen ovat.


text: Yksi miehistä huomaa ettei Pinokkio ole muuttunut aasiksi, koska Pinokkio ei juonut vettä. Lorenzini raivostuu siitä. Samassa Lorenzinin ja hänen kätyreidensä neuvotellessa Pinokkio avaa karsinan ovet ja päästää aaseiksi muuttuneet pojat ulos. Lorenzini aikoo uittaa Pinokkion taikajuomassa. Sillä välin Pinokkio on mennyt ulos varoittamaan muita poikia Lorenzinin juonesta, käskemään olemaan juomatta taikajuomaa ja kehottamaan karkaamaan. Lorenzi valehtelee pojille ja sanoo Pinokkion varastaneen hänen aasinsa. Muut uskovat Lorenzinia, mutta aasiksi muuttunut Lampunsydän potkaisee Lorenzinin taikajuoma-altaaseen ja muuttuu siellä hirviövalaaksi.


text: Lampunsydän ja Pinokkio pakenevat muiden lasten kanssa kadulle. Pinokkio ja Lorenzo kävelevät rannalle ja tapaavat siellä Leonan. Hän kertoo Geppetton lähteneen etsimään häntä mereltä. Pinokkio ottaa pienen veneen ja lähtee etsimään isäänsä mereltä. Kun Pinokkio on soutanut tovin, kostoa janoava Lorenzini nielaisee Pinokkion. Geppetto ja Pinokkio tapaavat kuitenkin toisensa Lorenzinin vatsassa ja lähtevät pakenemaan hänen nielustaan. Kaksikko jää kuitenkin jumiin, eivätkä he pysty kiipeämään ylemmäs.Pinokkio alkaa kertoa valheita ja hänen nenänsä alkaa kasvaa. Tämän vuoksi Lorenzini alkaa yskiä ja he lentävät ulos. Lorenzini tukehtuu ja kuolee meren pohjaan.


text: Aalto heittää Geppetton ja Pinokkion rannalle, jossa Pinokkio luulee isänsä kuolleen. Kun Pinokkio halaa isäänsä ja alkaa itkeä, hän alkaa muuttua oikeaksi ihmiseksi. Tästä syystä Pinokkio alkaa riemuissaan juoksennella rannalla ja huomaa samalla simpukan sisään loukkuun jääneen Pepe-sirkan, joka raahaa matkalaukkuja. Pinokkio avaa simpukan ja Pepe lähtee ärtyneenä kiertämään maailmaa normaaliin tapaansa. Kotimatkalla Pinokkio käy vielä luostarin luona narraamassa Volpea ja Felinetiä. Pinokkio kertoo heille että Terra Magican vesi tekee rikkaaksi ja kaksikko tietenkin menee juomaan siitä. Vähän ajan päästä heidät näytetään ketuksi ja kissaksi muuttuneena ja myös Lampunsydän esiintyy taas ihmisenä. Pinokkio tulee Leonan ja Geppetton luo suuri kalikka kädessään ja sanoo Geppettolle lopuksi: "Voisitko kaivertaa minulle tyttöystävän?"Elokuva tuotti vain kolme viidesosaa alkuperäisestä budjetista. Se sai myös ankaraa kritiikkiä epäuskosta alkuperäiselle kirjalle, sillä ohjaaja Steve Barron muutti juonta ja useat hahmot omanlaisikseen. Hahmojen kohdalla hän esimerkiksi nimesi lähes kaikki henkilöt uudestaan, lisäsi omia ja kehitteli kirjan hahmoja muistuttavia henkilöitä.Lopulta kirjasta säilyi ainoastaan kolme muokkaamatonta ja nimeltään samaa hahmoa , jotka olivat itse Pinokkio, Geppetto ja Lampunsydän.


text: Dubbauksesta vastasi Revolution Studios ja sen suomenkielisen version käänsi Jarkko Cairenius ja ohjasi Pekka Lehtosaari. Ääninä kuultiin jo aikaisemmin Pinokkiona kuultu Tuomas Oksanen sekä Vesa-Matti Loiri, Heikki Määttänen, Jukka Voutilainen, Jarmo Koski ja muutamia muita. Elokuvaa ei ole julkaistu Suomessa DVD:nä, toisin kuin jatko-osansa.


title: Plootu

text: Plootu () on suurikokoinen, kuparista valmistettu metalliraha. Plootuja käytettiin Ruotsissa 1644–1777. Plootuja käytettiin hopearahan asemesta ja ne olivat huomattavan suurikokoisia ja raskaita, sillä kupari oli arvoltaan halvempi metalli kuin hopea. Siksi plootuista oli tehtävä suuria.


title: Plootu

text: Ensimmäinen plootu valmistettiin vuonna 1644, ja se oli kooltaan ja massaltaan huomattavan suurikokoinen. Myöhemmin rahojen koko vaihteli, ja tavallisesti plootu oli suorakaiteen muotoinen kuparilevy, jonka nurkkiin oli kaiverrettu leima ja nimellisarvo. Painavin plootu painoi 19,7 kg.


title: Plootu

text: Plootujen arvo ilmoitettiin hopeassa. Plootujen käyttöön Ruotsissa liittyi Euroopan ensimmäisen setelirahan käyttöönotto.


title: Plootu

text: Suurin osa tunnetuista plooturahoista on peräisin vuonna 1783 Etelä-Afrikan rannikon edustalla uponneesta "Nicobar"-laivasta. Intiaan matkalla olleessa laivassa oli noin 3000 plooturahaa. Paikalliset kalastajat löysivät hylyn vuonna 1987.


title: Plootu

text: Ruotsi oli Euroopan suurin kuparin tuottaja. Kuparinen plootu otettiin käyttöön, koska Ruotsilla oli erittäin vähän hopeaa, varsinkin kun Tanskalle oli jouduttu maksamaan sotakorvauksia hopeassa.


title: Plootu

text: Ruotsi tuotti kuparia Falunin kaivoksesta ja plootuja tehtiin Avestassa. 1600-luvun puolivälissä kuparia tuotettiin Ruotsissa 3000 tonnia vuodessa, joka oli puolet maailman tuotannosta.


title: Plootu

text: Ruotsissa oli kuparin ylituotantoa, mutta merkantilististen näkemysten mukaan ylituotanto ja siitä seurannut markkina-arvon alentuminen ei ollut vahingollista, kunhan tullimaksut ja valmistusvero sekä muut veromaksut päätyivät valtiolle. Ylituotannon hillitsemiseksi etsittiin kuitenkin lieventävää keinoa, ja sellaiseksi kehittyi plootujärjestelmä. Ylimääräinen kupari rationalisoitiin käyttämällä kolikoihin enemmän raaka-ainetta. Vuonna 1660 Tukholmaan perustettiin Ruotsin ensimmäinen pankki, "Stockholms Banco", joka myönsi talletusseteleitä valtavia plootuvarastoja vastaan. Näin Ruotsissa oli käytössä ensimmäisenä Euroopan historiassa seteliraha.


title: Plootu

text:
Kuparin käyttäminen rahassa loi kuparille kysyntää ja kuparin maailmanmarkkinahintaa kyettiin tukemaan korkeammaksi. Turun Sanomien artikkelissa plootua nimitetään kuparintuottajien nerokkaaksi keksinnöksi.
Maailmalla kuparista plootua ihmeteltiin alusta alkaen.


title: Plootu

text: Viimeinen plootuista löytyvä vuosiluku on 1768. Plootun asema laillisena maksuvälineenä lakkasi vuonna 1777. Demonetisoinnin jälkeen tanskalainen Itä-Intian kauppakompania laivasi plootuja Intiaan työstettäväksi kolikoiksi.


title: Jevgeni Sadovyi

text: Jevgeni Viktorovitš Sadovyi (, 19. tammikuuta 1973 Volžski) on venäläinen entinen uimari ja olympiavoittaja, joka edusti urallaan myös Neuvostoliittoa ja Itsenäisten valtioiden yhteisöä. Vuoden 1992 kesäolympialaisissa Sadovyi voitti olympiakullat 200 ja 400 metrin vapaauinneista sekä 4 × 200 m vapaauintiviestistä. Sadovyi voitti urallaan neljä Euroopan-mestaruutta sekä yhden hopean. Lisäksi hän rikkoi urallaan yhden maailmanennätyksen.


title: Jevgeni Sadovyi

text: Sadovyi lopetti uransa 23-vuotiaana vuonna 1996. Hänet valittiin vuonna 1999 "International Swimming Hall of Famen" jäseneksi.


title: Megan Jendrick

text: Megan Jendrick (o.s. Quann, 15. tammikuuta 1984 Tacoma, Washington) on yhdysvaltalainen uimari ja kaksinkertainen olympiavoittaja. Hän voitti vuoden 2000 kesäolympialaisissa Sydneyssä olympiakullat 100 metrin rintauinnissa ja myös Yhdysvaltojen joukkueen jäsenenä 4 × 100 m sekauintiviestissä. Pekingin kesäolympialaisissa 2008 Jendrick sai hopeaa 4 × 100 m sekauintiviestistä. Hän on voittanut urallaan 26 Yhdysvaltain mestaruutta ja rikkonut yhden maailmanennätyksen. Hänellä on myös tilillään kaksi MM-hopeaa. Hän on päättänyt jatkaa uraansa elokuussa järjestettäviin Pekingin kesäolympialaisiin.


title: Megan Jendrick

text: Jendrick meni naimisiin joulukuussa 2004 nuoruudenrakkautensa, fitness-kirjailija Nathan Jendrickin kanssa. Hän otti käyttöönsä miehensä sukunimen.


title: Kainuun Etu

text: Kainuun Etu Oy on Kainuun kaikkien kuntien omistama voittoa tavoittelematon, Kainuun elinkeinotoiminnan kehittämisyhtiö. Yhtiön tehtävänä on tukea Kainuussa sijaitsevien avaintoimialojen yritysten kannattavaa liiketoiminnan kasvua. Avaintoimialoja ovat elämysteollisuus, kivi- ja puutoimiala, sekä ICT, elektroniikka ja metallitoimiala.


title: Kainuun Etu

text: Yhtiön hankkeiden suurimpina rahoituslähteinä ovat EU-komission erillisohjelmat, kuten Interreg IIIC sekä IIIB -ohjelmat, Kainuun maakuntayhtymän hallinoimat EAKR -rahat ja lääninhallituksen sekä TE-keskuksen hallinnoimat ESR -rahat sekä TE-keskuksen EMOTR -rahat.


title: Kainuun Etu

text: Vuonna 2000 perustetun yhtiön toimitusjohtaja on Antti Toivanen ja yhtiön päätoimipiste sijaitsee Kajaanissa.


title: Jyrki Saranpää

text: Jyrki Saranpää (s. 30. elokuuta 1983 Lapua) on suomalainen jalkapalloilija, joka edustaa Nelosessa pelaavaa FC Jukolaa. Hän on pelipaikaltaan keskikenttäpelaaja.


title: Jyrki Saranpää

text: Saranpää on vuosina 2006–2012 pelannut Veikkausliigassa 161 ottelua ja tehnyt niissä kuusi maalia.


title: Juri Melnitšenko

text: Juri Melnitšenko (s. 5. kesäkuuta 1972) on kazakstanilainen entinen kreikkalais-roomalaisen tyylin painija, maailmanmestari ja olympiavoittaja.


title: Juri Melnitšenko

text: Melnitšenko aloitti painiuransa vuonna 1979. Ensimmäisissä juniorien arvokisoissaan, 1990 MM-kisoissa, hän voitti kultamitalin 58-kiloisten sarjassa. Sama toistui seuraavana vuonna. Myös heti ensimmäisissä aikuisten arvokisoissaan, 1994 Tampereen MM-kisoissa Melnitšenko voitti kultamitalin. 57-kiloisten sarjan loppuottelussa vastassa oli Venäjän Aleksandr Ignatenko. Melnitšenko voitti kultaa samana syksynä myös Aasian kisoissa. 1995 Prahan MM-kisoissa hän jäi hopealle hävittyään loppuottelussa amerikkalaiselle Dennis Hallille. Maailmancupissa samana vuonna hän sijoittui kolmanneksi 62 kilon sarjassa.


title: Juri Melnitšenko

text: Aasian-mestaruuskisoissa 1996 huhtikuussa Melnitšenko voitti kultaa 57-kiloisten sarjassa voitettuaan loppuottelussa japanilaisen Kenkichi Nishimin. Atlantan olympialaisissa heinäkuussa kultaputki jatkui, tällä kertaa loppuotteluvastustajana oli Yhdysvaltain Hall. Vuonna 1997 Melnitšenko voitti kultaa Aasian-mestaruuskioissa (58 kg), Itä-Aasian kisoissa (63 kg) ja syyskuussa Wrocławin MM-kisoissa, missä loppuottelussa vastassa oli Venäjän Rafik Simonjan. 1998 Gävlen MM-kisoissa hän sijoittui neljänneksi. Seuraavana vuonna hän palasi takaisin mitalikantaan saavutettuaan hopeaa sekä Taškentissa pidetyistä Aasian-mestaruuspaineista että syyskuussa Ateenan MM-kisoista. Melnitšenkon viimeisiksi arvokilpailuiksi jäivät vuoden 2000 kesäolympialaiset Australian Sydneyssä, missä hänen sijoituksensa oli 19:s.


title: Epäviralliset painin maailmanmestaruuskilpailut 1905

text: Järjestyksessään ensimmäiset epäviralliset painin maailmanmestaruuskilpailut järjestettiin 11. kesäkuuta vuonna 1905 Duisburgissa. Kisoissa kilpailtiin kreikkalais-roomalaisessa painissa kolmessa painoluokassa. Lukuun ottamatta Suomen Verner Weckmanin kultamitalia, ainoastaan Saksan edustajat pääsivät kuuden parhaan joukkoon.


title: Mirja von Knorring

text: Mirja von Knorring on ruokakirjailija ja kokki, jolla on vuosikymmenien kokemus yrttien viljelystä ja käytöstä. Hänen kirjansa "Pensselit padassa" (Otava) palkittiin vuonna 2000 vuoden parhaana keittokirjana.


title: Sotilaspartiohiihto

text: Sotilaspartiohiihto on hiihtolaji, jossa kilpaillaan tavallisesti eri maiden tai sotilasyksiköiden välilä. Lajista on sittemmin kehitetty suurta suosiota nauttiva ampumahiihto.


title: Sotilaspartiohiihto

text: Perinteisen kaavan mukaisessa sotilaspartiohiihdossa hiihtomatka on 25 kilometriä. Matkan jälkipuoliskolla suoritetaan ammunta. Nousujen yhteenlasketun korkeuden tulee olla 500–1200 metriä. Perinteisesti partio koostuu yhdestä upseerista, yhdestä aliupseerista sekä kahdesta miehistön jäsenestä. Aliupseerin ja miehistöön kuuluvien reppujen yhteispainon pitää olla vähintään 24 kilogrammaa. Upseerin aseistuksena on pistooli ja muilla sotilaskivääri. Upseeri ei osallistu ammuntaosuuteen. Ammunta tapahtuu kolmen, halkaisijaltaan 25 senttimetriä olevan, maalitaulun maaliryhmään. Jokaisella on käytettävissään kolme patruunaa. Jokaisesta ohilaukauksesta tulee yksi sakkominuutti.


title: Sotilaspartiohiihto

text: Nykyisin sääntöjä on jossakin määrin muutettu erityisesti välineistön osalta ampumahiihdon suuntaan. Partionjohtaja ei kanna asetta lainkaan, muiden jäsenten aseet ovat Kansainvälisen ampumahiihtoliiton IBU:n sääntöjen mukaisia. Maalitaulut ovat samanlaisia kuin ampumahiihdossa. Maaliin tultaessa partion ensimmäisen ja viimeisen ero saa olla korkeintaan 30 sekuntia.


title: Sotilaspartiohiihto

text: Sotilaspartiohiihto on ollut vuodesta 1929 kansainvälisen sotilasurheiluliiton CISM:n hiihtomestaruuskilpailujen lajina. Talviolympialaisten näytöslajina se oli 1924 Chamonix'ssa, 1928 St. Moritzissa, 1936 Garmisch-Partenkirchenissä ja 1948 St. Moritzissa. Vuonna 2006 Kansainvälinen Olympiakomitea tunnusti Chamonix'n sotilaspartiokilpailun viralliseksi olympiakilpailuksi.


title: Kaija Kaikkonen

text: Kaija Liisa Kaikkonen (s. 11. heinäkuuta 1966 Pielavesi) on suomalainen näyttelijä. Teatterityön lisäksi hän on näytellyt muun muassa suositussa "Maalaiskomedia"-sarjassa.


title: Kaija Kaikkonen

text: Kaija Kaikkonen syntyi Pielavedellä. Hän suoritti opintoja Lahden kansanopiston näyttämötyön linjalla vuosina 1985 ja 1986 sekä Lapin opiston televisiotyön linjalla vuosina 1993 ja 1994. Lisäksi hänellä on takanaan näyttelijä- ja kameratyöskentelyn kursseja. Taiteellisen uransa Kaikkonen aloitti Kokkolan kaupunginteatterissa näyttelijäharjoittelijana vuonna 1986 ja jatkoi Rauman kaupunginteatterissa 1987–1990. Ammattilaisuransa hän aloitti niin ikään Raumalla vuonna 1990 ja siirtyi siirtyi edelleen Ahaa Teatteriin vuosiksi 1991–1993. Vuonna 1993 Kaikkonen ryhtyi freelance-näyttelijäksi. Hän on näytellyt YksKaks-teatteriryhmässä vuodesta 2000 sekä Keski-Uudenmaan teatterissa vuodesta 2002.


title: Kaija Kaikkonen

text: Rauman kaupunginteatterissa Kaikkosen tulkintoihin lukeutuivat muun muassa Glorian osa näytelmässä "Maratontanssit", Julian osa William Shakespearen klassikkonäytelmässä "Romeo ja Julia" sekä Ednan osa näytelmässä "Rakkaudella sisaresi". Ahaa Teatterissa hän tulkitsi muun muassa Mia Törnqvistin monologin "Medeia". Keski-Uudenmaan teatterissa hänen suorituksiinsa kuuluu esimerkiksi Maija Räsäsen osa näytelmässä "Viisi naista kappelissa".


title: Kaija Kaikkonen

text: Kaikkonen on näytellyt useissa televisiosarjoissa. Hänet nähtiin toimeen tarttuvana Paulana eli Paukkuna Yle TV2:n "Maalaiskomedia"-sarjan tuotantokausissa "Peräkamaripojat", "Mooseksen perintö" sekä "Turvetta ja timantteja". MTV3:n "Käenpesässä" hänellä oli rooli Ritva Partasena. Sarjassa "Rakastuin mä luuseriin" hän näytteli päähenkilön Iinan äitiä. Hänellä oli niin ikään sivuosa Jaakko Pyhälän ohjaamassa elokuvassa "Armon aika" vuonna 1999. Kaikkosen harrastuksia ovat muun muassa harmonikan soitto ja biljardin pelaaminen.


title: Kaija Kaikkonen

text: Vuonna 2008 hän ohjasi Pielaveden kesäteatterin näytelmän Pitkä pitkä, lyhyt, lyhyt, joka on tamperelaisen Anne Saastamoisen käsikirjoittama moderni näytelmä. Sen ensiesitys oli Kuopion kaupunginteatterissa vuonna 2001.


title: Esko Kuokkanen

text: Esko Kuokkanen (s. 1939) on nikkarointiin ja rakentamiseen erikoistunut tietokirjailija ja toimittaja, joka on vuosikymmeniä julkaissut tee-se-itse-juttuja mm. Makasiinissa, Kotivinkissä, Meidän Talo - ja ET-lehdissä. Nykyisin Kuokkasella on Eskon Puumerkki-sivut TM Rakennusmaailmassa. Koulutukseltaan hän on teleinsinööri.


title: Katariina Kuisma

text: Soila Katariina Kuisma (29. marraskuuta 1963 Kalvola) on suomalainen näyttelijä. Teatterityön lisäksi hän on näytellyt muun muassa suositussa "Maalaiskomedia"-sarjassa.


title: Katariina Kuisma

text: Katariina Kuisma syntyi Pertti ja Sirpa Kuisman (omaa sukua Jalovaara) perheeseen. Valmistuttuaan ylioppilaaksi vuonna 1983 Kuisma opiskeli lentoemännäksi sekä teatterikuraattoriksi Teatterikorkeakoulussa. Taiteellisen uransa Kuisma aloitti Lahden kaupunginteatterissa näyttelijäharjoittelijana 1990, josta hän hän siirtyi ammattilaiseksi Hämeenlinnan kaupunginteatteriin 1993.


title: Katariina Kuisma

text: Kuisman näyttämötaiteellisiin tulkintoihin lukeutuvat muun muassa Lucy näytelmässä "Spermasodat", Julia musikaalissa "Autiotalo" sekä Virpi Aia näytelmässä "Yksityiset tähtitaivaat". Hänen työkieliään ovat suomen lisäksi ruotsi ja englanti. Kuisma on myös saksan ja venäjän taitoinen. Hän harrastaa laulua, tanssia ja ratsastusta.


title: Katariina Kuisma

text: Television puolella Kuisman suorituksiin lukeutuu haitaria soittelevan kanttori Hellä Lehmuksen osa Yle TV2:n "Maalaiskomedia"-sarjan tuotantokausissa "Peräkamaripojat", "Mooseksen perintö" sekä "Turvetta ja timantteja". Hän on näytellyt myös Fullhousen tuottamassa televisiosarjassa "Act!One". Vuonna 2005 Kuisma oli mukana lyhytelokuvassa "Heinäsirkan laulu".


title: Pekka Lukka

text: Pekka Tapani Lukka (23. elokuuta 1939 Kuusankoski) on suomalainen näyttelijä. Teatterityön lisäksi hän on näytellyt muun muassa suositussa "Maalaiskomedia"-sarjassa.


title: Pekka Lukka

text: Pekka Lukka syntyi Antti ja Anna-Liisa Lukan (omaa sukua Rönnberg) perheeseen talvisodan kynnyksellä. Hän opiskeli Lappeenrannan Teatteriseminaarissa 1963–1966 ja aloitti näyttelijän uransa Lappeenrannan kaupunginteatterissa 1963–1969. Hän siirtyi Kouvolan Teatteriin vuosiksi 1969–1973 ja edelleen Porin Teatteriin josta hänet kiinnitettiin Tampereen Työväen Teatteriin vuonna 1979. Lukka on näytellyt myös Pyynikin kesäteatterissa.


title: Pekka Lukka

text: Lukan näyttämötaiteellisiin tulkintoihin lukeutuvat muun muassa Eskon rooli "Nummisuutareissa", nimismiehen rooli näytelmässä "Eetu Salmi" sekä Gloucester klassikkonäytelmässä "Kuningas Lear".


title: Pekka Lukka

text: Valkokankailla Lukka on nähty muun muassa Timo Koivusalon elämäkertaelokuvissa "Sibelius" sekä "Kulkuri ja Joutsen". Hän on näytellyt useissa televisiosarjoissa, kuten Yle TV2:n "Maalaiskomediassa" ja rikossarjassa "Jäähyväiset lasihevoselle". Vuonna 2006 Lukka oli mukana lyhyissä fiktioelokuvissa "Aika" ja "Kadotettu".


title: Asko Sahlman

text: Asko Sahlman (25. tammikuuta 1955 Viinijärvi, Liperi – 17. syyskuuta 2011 Lempäälä) oli suomalainen näyttelijä. Teatterityön lisäksi hän näytteli muun muassa suositussa "Maalaiskomedia"-sarjassa. Hän teki uraa myös Virossa.


title: Asko Sahlman

text: Asko Sahlman syntyi Ilmari ja Sirkka Sahlmanin kolmilapsisen perheen keskimmäiseksi. Näyttelijänura sai alkunsa 1968 Joensuun kaupunginteatterissa Jouko Turkan ohjaamassa näytelmässä "Anu ja Mikko". Joensuussa käydyn keskikoulun jälkeen hän lähti viideksi vuodeksi merille. Sahlman palasi Suomeen, meni naimisiin ja opiskeli ravintolan esimieheksi. Hän työskenteli ravintolapäällikkönä ja keittiömestarina eri puolilla Suomea. Sahlman vaimoineen muutti Kuopiosta Romaniaan ja Jugoslaviaan matkaoppaiksi vuonna 1981. Palattuaan Suomeen hänet kiinnitettiin 1984 yllättäen Mikkelin teatteriin. Nuoruuden haave näyttelijän ammatista toteutui. Sahlman koukkasi Kokkolan kaupunginteatterin kautta Tampereelle, jossa hän työskenteli sekä Tampereen Teatterissa että Tampereen Työväen Teatterissa. Lisäksi hän näytteli Teatteri 2000:ssa ja Hämeenlinnan kaupunginteatterissa. Sahlman oli teatterikiertueilla paitsi Suomessa myös Virossa.


title: Asko Sahlman

text: Tamperelainen Yle TV2 työllisti Sahlmania televisiotuotannoissaan. Hänelle leimallisia rooleja olivat poliisit sekä tyypitellyt "perisuomalaiset" mieshahmot. Poliisia hän näytteli myös "Maalaiskomedia"-sarjan kaikissa neljässä tuotantokaudessa. Ystäviltään Sahlman sai lempinimen ”Lamminpään Kullervo Kalske”. Vuosina 2008–2010 Sahlman näytteli Hannes Säkkijärveä Yle TV1:n poliittisessa satiirissa "Ihmisten puolue". Hän antoi myös omia runo- ja lauluiltoja. Eräs hänen runokoosteistaan on Ilpo Tiihosen teksteihin perustuva "9Elämää".


title: Asko Sahlman

text: 2000-luvulla Asko Sahlman näytteli myös Virossa. Hänet nähtiin suomalais-virolaisessa näytelmässä "Taksirengit – Taksojuhid". Vanemuine-teatterissa hän tulkitsi Antti Ihalaista viron kielellä. Talvella 2008 Sahlman näytteli Q-teatterissa näytelmissä "Kauppamatkustajan syntymä" ja "Peltirumpu". Kesällä 2008 Sahlman näytteli jälleen poliisi Pentti Juurikkalaa "Mooseksen perinnössä" Oulun Toppilassa. Sahlman myös antoi äänensä jättiläishiidelle lastenohjelmassa "Hui hai hiisi".


title: Asko Sahlman

text: Sahlmanilla on kaksi tytärtä. Hän harrasti muun muassa puutarhanhoitoa ja moottoripyöräilyä. Hänen moottoripyöränsä oli vuosimallia 1972 ja Moto Guzzi -merkkinen.


title: Asko Sahlman

text: Sahlman kuoli Lempäälän kohdalla valtatie 3:lla tapahtuneessa liikenneonnettomuudessa syyskuussa 2011 ollessaan palaamassa Espoon kaupunginteatterin esityksestä. Hänen viimeiseksi roolikseen jäi morsiamen isän rooli Espoossa esitetyssä Bertolt Brechtin näytelmässä "Pikkuporvarihäät".


title: Asko Sahlman

text: Sahlman oli vaimonsa Maarit Saarelaisen kanssa yhdessä 40 vuotta, kuolemaansa asti.


title: Anja Nystén

text: Anja Nystén (s. 1962) on espoolainen tietokirjailija ja kemiantekniikan diplomi-insinööri, joka on kirjoittanut muun muassa vähähiilihydraattisesta ruokavaliosta. Nystén työskentelee ympäristönsuojeluun liittyvien projektien parissa. Hän on julkaissut arkielämään liittyviin kemikaaleihin perehdyttävän kirjan Kemikaalikimara (Teos, 2008) ja kirjoittaa samannimisessä blogissa paitsi kemikaaleista, myös ekologisuudesta ja kuluttamisesta. Blogi sai Suomen tiedetoimittajien liitolta vuonna 2016 vuoden tiedeviestintäpalkinnon.


title: Massacra

text: Massacra oli Ranskassa vuonna 1986 perustettu tekninen death metal -yhtye. Yhtyeen alkuperäinen kokoonpano oli Fred ”Death” Duval, Pascal Jorgensen, Chris Palengat ja Jean Marc Trisani. Yhtye julkaisi vuosina 1990–1996 yhteensä viisi kokopitkää albumia. Yhtye hajosi, kun kitaristi Fred Duval menehtyi ihosyöpään 29-vuotiaana vuonna 1997.


title: Massacra

text: Studioalbumit


title: Massacra

text: Kokoelma-albumit


title: Massacra

text: Demot


title: Maastojuoksun maailmanmestaruuskilpailut 2008

text: Maastojuoksun maailmanmestaruuskilpailut vuonna 2008 järjestettiin Edinburghissa, Skotlannissa, 30. maaliskuuta. 78 IAAF:n jäsenvaltiota ilmoitti alustavasti joukkueen kilpailuihin. Lopulta 70 joukkuetta osallistui kilpailuihin.


text: Kilpailuissa jaettiin aikuisten sarjoissa yhteensä 280 000 dollaria palkintorahaa. Henkilökohtaisissa kilpailuissa voittaja sai 30 000, toiseksi tullut 15 000, kolmanneksi 10 000, neljänneksi 7 000, viidenneksi 5 000 ja kuudenneksi 3 000 dollaria. Joukkuekilpailussa voittajajoukkueelle maksettiin 20 000, toiseksi tulleelle 16 000, kolmanneksi 12 000, neljänneksi 10 000, viidenneksi 8 000 ja kuudenneksi 6 000 dollaria.


title: Metsäkansan rautatieasema

text: Metsäkansan rautatieasema () on rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Valkeakosken kaupungissa suunnilleen rataosan puolessa välissä. Liikennepaikka palvelee tavaraliikennettä, henkilöliikennettä ei ole. Liikennevirasto luokittelee liikennepaikan linjavaihteeksi.


title: Metsäkansan rautatieasema

text: Metsäkansan asemarakennus on rakennettu vuonna 1938 Thure Hellströmin laatimien laiturirakennuksen piirustusten mukaan. Puinen asemarakennus purettiin vuonna 1999 ja siirrettiin noin kilometrin päähän alkuperäiseltä paikaltaan. Siirtotyön yhteydessä sitä laajennettiin hieman. Nykyisin asemarakennuksessa toimii kahvila ja asiamiesposti. Asema sijaitsi Sääksmäen kunnassa vuoteen 1973, jolloin kunta liitettiin Valkeakoskeen.


title: Miika Pölkki

text: Miika Pölkki (s. 1975) on Helsingin yliopistossa maailman kulttuurien laitoksella työskentelevä tutkija. Hän on syntynyt ja viettänyt suuren osan elämästään Japanissa. Hän on suomentanut japanilaista kirjallisuutta ja julkaissut yhdessä Heikki Valkaman kanssa kirjan "Umami – Japanilainen ruokakulttuuri" (Teos, 2007).


title: Heikki Valkama

text: Heikki Valkama (s. 1975) on suomalainen toimittaja ja kirjailija. Hän on valmistunut maisteriksi Helsingin yliopiston Yhteiskuntahistorian laitokselta, pääaineenaan talous- ja sosiaalihistoria. Koulutukseltaan hän on valtiotieteiden maisteri.


title: Heikki Valkama

text: Valkama toimi Imagen päätoimittajana elokuun 2017 loppuun. Syyskuun alusta hän siirtyi Ylen uutisten Hyöty ja tiede -tiimin esimieheksi. Aiemmin hän on työskennellyt Apu-lehden toimituspäällikkönä, matkailulehti Mondon päätoimittajana, Ylioppilaslehden päätoimittajana ja muun muassa Helsingin Sanomien taloustoimituksessa. Valkama on myös aikakauslehtien päätoimittajayhdistyksen APY ry puheenjohtaja.


title: Heikki Valkama

text: Valkama on perustanut vuonna 2002 Image Kustannus Oy:n Mondo-matkailulehden. Valkama on myös Mondon matkaopaskirjasarjan perustaja ja vetäjä. Hän päätoimitti myös Ruoka & Matka -lehteä, kunnes siirtyi Apu-lehteen toimituspäälliköksi.


title: Heikki Valkama

text: Paitsi journalisti Valkama on myös japanilaisen kulttuurin tuntija. Hän on kirjoittanut ja luennoinut aiheesta monissa eri yhteyksissä. Hän on asunut vuosia Japanissa ja kääntänyt japanilaisia sarjakuvia. Lisäksi hän on käsikirjoittanut sarjakuvia ja julkaissut Japaniin liittyviä kirjoja.


title: Heikki Valkama

text: Valkama julkaisi keväällä 2008 yhdessä Elli Puukankaan kanssa "Vartijat" -sarjakuvan. Sarjan toinen kirja julkaistiin 2009. Kolmas osa julkaistiin 2011.


title: Heikki Valkama

text: Valkama on myös luennoinut journalismista ja vetänyt editointi- ja kirjoittajakoulutuksia. Lisäksi hän on luennoinut japanilaisesta kulttuurista, vetänyt haastatteluja ja juontanut sekä järjestänyt erilaisia tapahtumia. 1990-luvun lopulla hänet tunnettiin dj Salarymanina.


title: Heikki Valkama

text: Vuonna 2010 Valkama oli yksi Lomaräätälit-televisio-ohjelman tekijöistä. Valkaman kääntämia sarjoja ovat muun muassa Dragonball, Kajika, One Piece ja Sandland. Hän on kääntänyt myös kirjan J-Rock sekä kirjoittanut kirjaan esipuheen japanilaisen rockin historiasta. Valkaman tuorein käännös on Hayao Miyazakin Tuulen laakson Nausicaä -sarjakuvakirjasarja. Käännös valittiin vuoden 2009 parhaaksi käännössarjakuvaksi.


title: Hakasuon seisake

text: Hakasuon seisake () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Kivesjärven rantatien varrella Hakasuon kylässä Paltamon kunnassa, Paltamon ja Kivesjärven asemien välisellä osuudella noin 33 kilometriä länteen Kontiomäen rautatieasemalta.


title: Hakasuon seisake

text: Liikennepaikalle rakennettiin laiturirakennus vuonna 1929 Thure Hellströmin laatimien piirustusten peilikuvana. Samanlaiset laiturirakennukset rakennettiin myös Melalahteen, Kankariin ja Limipuroon. Laiturirakennus purettiin liikenteen loputtua 1980-luvulla.


title: Niskan seisake

text: Niskan seisake tai laituri () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Utajärvellä Niskan kylässä.


title: Niskan seisake

text: Niskan seisakkeen laiturirakennus rakennettiin Thure Hellströmin tyyppipiirustusten pohjalta. Samanlaiset rakennukset tehtiin myös Madekoskelle, Rovalle, Sosoon, Hyrkkäälle ja Nuojualle.


title: Niskan seisake

text: Niska muutettiin miehittämättömäksi seisakkeeksi 1951, vuoteen 1963 se toimi tavaraliikenteen seisakevaihteena ja sitten taas seisakkeena. Henkilöliikenne päättyi 1970 ja seuraavana vuonna liikennepaikka lakkautettiin. Ratahallintokeskus on kuitenkin varannut liikennepaikkanimen Niska ja lyhenteen Nsk uutta, suunniteltua liikennepaikkaa varten.


title: Niskan seisake

text: Sivuraiteet ja laiturirakennus on purettu.


title: Painin Euroopan-mestaruuskilpailut

text: Painin Euroopan-mestaruuskilpailut järjestetään vuosittain huhti-toukokuussa. Ensimmäisen kerran epäviralliset EM-kisat järjestettiin vuonna 1898, virallisia kisoja on järjestetty vuodesta 1911 lähtien. Naiset painivat ensimmäisen kerran euroopanmestaruuksista vuonna 1988, ja vuosittain naisten paini on ollut EM-ohjelmassa vuodesta 1996. Vuodesta 2005 lähtien kreikkalais-roomalainen paini, vapaapaini ja naispaini on järjestetty säännöllisesti samassa tapahtumassa samalla paikkakunnalla.


title: Painin Euroopan-mestaruuskilpailut

text: Epäviralliset EM-kilpailut "kursiivilla".


title: Axa Sorjanen

text: Axa Sorjanen (s. 1964) on suomalainen toimittaja ja tietokirjailija. Hän toimi Radio Cityn avustajana 1985–1988 ja musiikkipuolen toimituspäällikkönä 1988–1991. Hän oli Radio Helsingin ohjelmapäällikkö vuosina 2000–2007.


title: Taru Staudinger

text: Taru Staudinger on helsinkiläinen graafinen suunnittelija, joka on julkaissut humoristisen "ruotsinkielisen aapiskukon" "Svenskspråkig bokstävercock" (Teos, 2007).


title: Porsche Panamera

text:
Porsche Panamera on Porschen valmistama, neliovinen ja nelipaikkainen sedan, jonka esiteltiin Shanghain autonäyttelyssä huhtikuussa 2009. Se on etumoottorinen ja taka- tai nelivetoinen, voimanlähteenään muokattu versio Cayennen 4,8-litraisesta V8-moottorista joko turboahdettuna tai vapaastihengittävänä. Toukokuusta 2010 lähtien on saatavilla myös V6-moottoriset Panamera- ja Panamera 4 -mallit.
On huhuttu myös Porsche Carrera GT:n V10-moottorin kaltaisesta ratkaisusta, tosin tämä olisi kallista, ja Porschella ei toistaiseksi ole riittävästi kapasiteettia tarpeeksi suuren määrän valmistamiseen.


title: Porsche Panamera

text: Nimi "Panamera" on johdettu, samoin kuin Carrera-nimi, Meksikossa järjestetyistä Carrera Panamericana -urheiluautokilpailuista.


title: 48 tuntia

text: 48 tuntia ("48 Hrs.") on Walter Hillin ohjaama toimintaelokuva vuodelta 1982. Pääosassa ovat Nick Nolte ja Eddie Murphy, jolle rooli oli uran ensimmäinen.


title: 48 tuntia

text: Elokuvaa pidetään yleisesti ensimmäisenä elokuvana joka edusti "buddy cop" -genreä eli toimintaelokuvaa jossa kaksi täysin erilaista miestä joutuvat tekemään yhteistyötä. Maininnan arvoisia genren edustajia ovat muun muassa "Tappava ase", "Bad Boys" ja "Rush Hour".


title: 48 tuntia

text: Elokuva sai vuonna 1990 jatko-osan "Toiset 48 tuntia".


title: 48 tuntia

text: Elokuva kertoo alkoholisoituneesta ja kovaotteisesta poliisista nimeltä Jack Cates, jota vaivaa työn lisäksi myös entinen tyttöystävä. Cates saa tehtäväkseen tutkia outoa poliisimurhien sarjaa, mutta tappaja tuntuu kuitenkin olevan jatkuvasti edellä poliiseja. Tehtävä tuntuu melkein mahdottomalta, mutta Cates ei halua luovuttaa. Samaan aikaan Reggie Hammond -niminen pikkurikollinen viruu vankilassa. Hänellä on yhteyksiä suuntaan jos toiseen ja poliisit saavat idean, että Hammond saisi auttaa Catesia tappajan kiinniottamiseksi. Vankilassa Cates suostuttelee Hammondin tehtävään mukaan, mutta kaksikolla on aikaa vain 48 tuntia ottaa tappaja kiinni, jonka jälkeen Hammond palaa vankilaan.


title: 48 tuntia

text:
Suomessa aikalaisarviot "48 tunnista" olivat melko nihkeitä. Kymmenestä suomalaisesta ensi-iltakriitikosta yksi antoi sille kolme tähteä, neljä kaksi tähteä, kaksi yhden tähden ja kolme ei ollut arvioinut elokuvaa. Keskiarvoksi tuli "Projektio"-lehden laskukaavalla 1,86 tähteä neljästä.
"Video-oppaassa" vuodelta 1994 Kari Salminen sanoo elokuvan olevan urbaanin pula-westernin raskasta sarjaa ja antaa sille kolme tähteä viidestä, mikä vastaa sanallista arviota ”hyvä”.


title: John Simm

text: John Ronald Simm (s. 10. heinäkuuta 1970 Leeds, Iso-Britannia) on englantilainen näyttelijä ja muusikko. Hänet tunnetaan parhaiten televisiorooleistaan Sam Tylerina "Life on Mars" -sarjassa ja Tohtorin arkkivihollisena, Mestarina "Doctor Who" -sarjassa.


title: John Simm

text: Simm on naimisissa näyttelijä Kate Magowanin kanssa ja heillä on tytär ja poika.


title: Trouble (Whitesnaken albumi)

text: Trouble on brittiläisen Whitesnake-yhtyeen vuonna 1978 julkaistu albumi. Laulaja David Coverdalen mukaan levy sai nimensä hänen ensimmäisen lapsensa samanaikaisesta syntymästä. "Trouble" oli myös ensimmäinen Whitesnake-levy, jolla soittaa kosketisoittaja Jon Lord. Hän oli aiemmin kuulunut David Coverdalen kanssa Deep Purple -yhtyeeseen.


title: Trouble (Whitesnaken albumi)

text:
A-puoli
B-puoli
Vuoden 2006 painoksen bonuskappaleet ("Snakebite" -EP)


title: Joensuun laulujuhlat

text: Joensuun laulujuhlat oli Joensuun kaupungin vuosina 1981–1997 järjestämä musiikkipainoitteinen festivaalitapahtuma. Laulumusiikilla oli vain pieni sija ohjelmistossa; festivaali oli musiikkipainotteinen, mutta myös muut taiteenlajit olivat edustettuina. Tapahtuma päätettiin lopettaa 1997 sen tuottaman 950 000 markan (noin 160 000 euron) tappion vuoksi.


title: Joensuun laulujuhlat

text: Laulujuhlia dokumentoitiin muun muassa juhlakirjajulkaisuin (Vuoden 1992 laulujuhlat kirjassa: Suomi 75 soi!) ja monin musiikkiäänittein (esimerkiksi LP-levylle: "Joensuun laulujuhlat 84", Joelp 84).


title: Joensuun laulujuhlat

text: Konserttien ja tapahtumien pitopaikkoja olivat muun muassa Joensuun laulurinne, Carelia-sali, Karjalantalo, Joensuun kaupunginteatteri, teatteriravintola, konservatorion sali, Joensuun taidemuseon sali ja tori.


title: Joensuun laulujuhlat

text:
Vuonna 1987 Joensuun laulujuhlat päätti yrittää juhannusajan rock-tapahtumana ja isona kilpailijana Ilosaarirockille.
Kaupungin järjestelypäällikkö Aulis Järvinen ehdotti, että tulevina vuosina laulurinteen rock-tapahtumasta voisi tehdä valtakunnallisen tapahtuman jopa 50 000 hengelle. Paria viikkoa myöhemmin kaupunginjohtaja
Aaro Heikkilä tuuletteli asiaa Ilta-Sanomien haastattelussa. Kuitenkin vasta 1993 kuului rock-juhannus mukaan laulujuhlien festivaalitarjontaan.


title: Joensuun laulujuhlat

text: Joensuun laulujuhlat 17 vuoden tauon jälkeen järjestetään 2014.


title: Evraz Group

text: Evraz Group () () on Venäjän suurin ja yksi maailman suurimmista teräsyhtiöistä. Yhtiö valmisti vuonna 2006 terästä 16 miljoonaa tonnia. Evraz on vahvasti vertikaalisesti integroitu ja se hallitsee sekä rautamalmin louhintaa että koksin valmistusta.


title: Evraz Group

text: Yhtiö on listattu Moskovan ja Lontoon pörsseissä. Sen osakkeista 14,3 % on vapailla markkinoilla.


title: Evraz Group

text: Evraz on ostanut Pohjois-Amerikasta vuonna 2006 kiskoja ja putkia valmistavan Oregon Steelin, Claymont Steelin Delawaresta ja maaliskuussa 2008 IPSCOn.


title: Vapaasotilas (shakki)

text: Shakissa vapaasotilas tarkoittaa sotilasta, jolla ei ole yhtään vastustajan sotilasta estämässä sen etenemistä viimeiselle riville korottumaan. Toisin sanottuna sillä ei ole edessään samalla tai viereisillä linjoilla vastustajan sotilaita. Vapaasotilaan saaminen etenkin kuningasloppupeliin on iso etu, sillä se sitoo vastustajan kuninkaan estämään sotilaan korottamisen.


title: Vapaasotilas (shakki)

text: Vapaasotilasta, joka on suojattu omalla toisella sotilaalla, kutsutaan tuetuksi vapaasotilaaksi.


title: Vapaasotilas (shakki)

text: Valkealla on laudan vasemmalla puolella vapaasotilas. Hän voittaa etenemällä sotilaallaan, jolloin mustan kuninkaan täytyy siirtyä lyömään se. Sillä aikaa valkea käy mustan sotilaiden kimppuun.


title: KHL

text: KHL (, , ) on monikansallinen, mutta pääasiassa Venäjällä pelattava jääkiekon ammattilaisliiga.


title: KHL

text: KHL korvasi Venäjän superliigan kaudesta 2008–2009 alkaen. Sarjaan osallistuu venäläisten joukkueiden lisäksi yksi joukkue Kazakstanista, Kiinasta, Latviasta, Slovakiasta, Suomesta ja Valko-Venäjältä. Laajentumissuunnitelmia on myös muualle Eurooppaan. Sarjaa pidetään maailman toiseksi kovatasoisimpana jääkiekkosarjana NHL:n jälkeen.


title: KHL

text: Runkosarjan aikana kukin joukkue pelaa neljästi oman divisioonansa joukkueita vastaan ja kahdesti muiden divisioonan joukkueita vastaan, jolloin ottelumääräksi joukkuetta kohti tulee 56. Runkosarjan päätteeksi 16 joukkuetta etenee pudotuspeleihin. Neljä ensimmäistä paikkaa menee divisioonien voittajille. Divisioonan voittajien paremmuusjärjestys selviää keskinäisten otteluiden perusteella. Sijat 5–16 määritetään myös keskinäisten otteluiden perusteella.


title: KHL

text: Tällä tavalla 16 joukkuetta saadaan runkosarjan pohjalta ns. paremmuusjärjestykseen. Sarjan ensimmäinen kohtaa sarjan kuudennentoista, sarjan toinen viidennentoista jne. Pudotuspelien ensimmäinen kierros pelataan paras viidestä- ja myöhemmät tasot paras seitsemästä -periaatteella. Loppuottelun voittaja palkitaan Gagarin-pokaalilla.


title: KHL

text: Kaudella 2012–2013 otettiin käyttöön Nadežda Cup, joka on turnaus pudotuspeleistä ulosjääneille joukkueille. Voittajajoukkue saa varata ensimmäisenä .


title: KHL

text: Kaudelle 2013–2014 liiga muuttuu jonkun verran, kun kaikki sen neljä divisioonaa ovat seitsemän joukkueen kokoisia. Lohkoja on yhä kaksi (läntinen ja itäinen konferenssi), joissa molemmissa on 14 joukkuetta. Jokainen joukkue pelaa 54 ottelua, vähintään kaksi jokaista muuta vastaan.


title: KHL

text: Kaudella 2015-2016 Konferenssi- ja divisioonajaot sekä ottelumäärä pysyvät ennallaan, mutta otteluohjelman muodostamiseen tulee yksi merkittävä muutos. Kaudella 2015-2016 kaikki joukkueet kohtaavat toisensa kertaalleen niin kotona kuin vieraissa. Pelkkä kaksinkertainen sarja tarkoittaisi 54 ottelua. Näiden lisäksi joukkueet pelaavat kuusi ylimääräistä peliä, joissa vastustajien perusteina ovat maantieteellisyys ja tietynlainen paikallispelien luonne. KHL käytti esimerkkinä TsSKA:n ja Spartakin kohtaamista. Myös pudotuspeleissä otteluohjelma kokee pienen muutoksen. Enää joukkueet eivät pelaa otteluita peräkkäisinä päivinä, kuten viime kaudella kahden ensimmäisen playoff-kierroksen alussa. Lisäksi läntinen ja itäinen konferenssi pelaavat playoffseja vuoropäivinä, jotta kannattajilla on mahdollisuus seurata molempia puolia kaaviosta.


title: KHL

text: Kaudella 2016-2017 on KHL:n määrä laajentua Kiinaan. Pekingiin perustetaan uusi KHL-joukkue, jonka rahoitus tulee Kiinasta ja Venäjältä.


title: KHL

text: KHL perustettiin vuonna 2008. Kun liiga perustettiin, siinä oli 24 joukkuetta, joista 20 oli otettu Venäjän superliigasta. Lisäksi liigaan otettiin toisen sarjantason voittaja, sekä yksi joukkue Latviasta, Valko-Venäjältä ja Kazakstanista. Joukkueet jaettiin neljään divisioonaan, joiden joukkueet jaettiin edellisten kausien suoritusten perusteella. Ensimmäinen kausi päättyi huhtikuussa 2009. Ak Bars Kazanista tuli ensimmäinen Gagarin Cup -voittaja.


title: KHL

text: Ennen kolmannen KHL-kauden alkamista HK MVD ja Dynamo Moskova yhdistettiin. Joukkueen nimeksi tuli OHK Dinamo Moskova.


title: KHL

text: Neljännen KHL-kauden alkua varjosti Lokomitv Jaroslavlin joukkueen lento-onnettomuus. Lentokone tippui pian nousemisen jälkeen. Joukkue oli matkalla Minskiin pelaaman kauden avausottelua. Koko joukkue kuoli onnettomuudessa. Kun uutinen onnettomuudesta saapui, avausottelu oli jo käynnissä. Kautta lykättiin viidellä päivällä. Jaroslavl joutui vetäytymään kaudelta, mutta palasi seuraavalle kaudelle.


title: KHL

text: Useiden kieltäytymisten jälkeen laajentuminen entisen Neuvostoliiton rajojen ulkopuolelle tapahtui viimein 2011, kun slovakialainen Lev Poprad liittyi KHL:ään. Lev ei kuitenkaan ollut liigassa kuin yhden kauden ajan, kunnes tšekkiläinen joukkue Lev Praha korvasi sen. Joukkue oli samankaltaisesta nimestään huolimatta täysin erillinen organisaatio. Samalla kaudella sarjaan liittyivät slovakialainen Slovan Bratislava ja ukrainalainen Donbass Donetsk.


title: KHL

text: NHL:n työsulun myötä KHL:ään lisättiin 16. syyskuuta 2012 sääntö, jonka mukaan yksi KHL-joukkue saisi hankkia enintään kolme NHL-pelaajaa, joista vain yksi saisi olla ulkomaalainen. KHL:ssä pelasi kauden aikana yli 40 NHL-pelaajaa, joista suurin osa oli venäläisiä.


title: KHL

text: Tšekkiläinen Lev Praha teki KHL-historiaa yltämällä ensimmäisenä Venäjän ulkopuolisena joukkueena loppuotteluihin. Joukkue kuitenkin hävisi sarjan voitoin 4–3 venäläiselle Metallurg Magnitogorskille.


title: KHL

text: Helsingin Jokerit siirtyi KHL:ään kaudeksi 2014–2015. Jokereiden lopullinen sijoitus tulokaskaudellaan oli 6. ja mestariksi selviytyi SKA Pietari.


title: KHL

text: Spartak Moskova palasi KHL:ään yhden kauden tauon jälkeen.


title: KHL

text: HC Red Star Kunlun liittyy monikansalliseen KHL:ään kaudeksi 2016–2017.


title: KHL

text: Ennen kautta 2017–2018 Medveščak Zagreb palasi EBEL-liigaan ja Metallurg Novokuznetsk pudotettiin VHL:ään.


title: KHL

text:
Seurat pudotettiin VHL:ään.
Kokonais- ja keskimääräinen läsnäolo kausi, mukaan lukien play-off.


title: KHL

text:
Kauden päätteeksi KHL järjestää NHL:n tyyliin palkintojenjakotilaisuuden, jossa palkitaan kauden mittaan menestyneet pelaajat, joukkueet ja valmentajat.
Koska seurat ovat pääosin entisestä Venäjän Superliigasta, suurin osa sarjan pelaajista on Venäjältä, vuonna 2012 reilut 60% pelaajista. KHL:n venäläisjoukkueet saavat kuitenkin peluuttaa otteluissa vain 5 ulkomaalaispelaajaa. Sen sijaan ulkomaalaisjoukkueiden ainoa rajoitus on peluuttaa vähintään viittä oman maan pelaajaa jokaisen pelin kokoonpanossa. KHL:ssä otettiin varaustilaisuus käyttöön vuonna 2009, mutta sen vaikutus on huomattavasti NHL:n vastaavaa pienempi. Aleksandr Radulovin sopimuskiista KHL:n ja IIHF:n välillä toi esiin ongelmia yhtenäisten toimintasääntöjen tulkitsemisessa. Radulov oli tehnyt sopimuksen KHL:n kanssa 5. heinäkuuta ennen NHL:n ja muiden liigojen sopimusta 10. heinäkuuta 2008.


title: KHL

text: Sarjaan osallistuu 25 joukkuetta, jotka jaetaan kahteen konferenssiin, jotka taas jaetaan neljään divisioonaan. Divisioonat on nimetty neuvostojääkiekkolegendojen mukaan Bobrov, Tarasov, Harlamov ja Tšernyšov. Konferenssijako tuli kaudelle 2009–2010, jolloin myös joukkueet jaettiin divisiooniin maantieteellisen sijainnin mukaan.


title: KHL

text:
Himik Voskresensk, HK MVD, Jugra Hanty-Mansijsk, Lada Toljatti, Lev Poprad, Lev Praha, Donbass Donetsk, HK Atlant, Metallurg Novokuznetsk, KHL Medveščak Zagreb
Areenat on luokiteltu kapasiteetin mukaan.KHL:ään on perustettu yksi tehokkaimmista antidopingsäännöksistä koko Venäjän urheilussa. Ohjelma noudattaa täysin Kansainvälisen antidopingtoimikunnan ja Kansainvälisen jääkiekkoliiton sääntöjä. KHL:n tarkoituksena ei ole ainoastaan noudattaa tiukkaa ja tinkimätöntä valvontaa vaan myös suojella urheilijoiden terveyttä ja antaa urheilijoille perehdytystä antidopingsäännöksistä, jotta urheilijat ymmärtäisivät omia oikeuksia ja velvollisuuksia dopingvalvonnassa. Dopingvalvontaa suoritetaan säännöllisesti runkosarja- ja pudotuspelien yhteydessä KHL:n ja Venäjän antidopingtoimikunnan yhteistyönä.


title: Bullet

text: Bullet voi tarkoittaa ainakin seuraavia:


title: Blitz

text: Blitz (saksaa: "salama", "hyvin nopea") voi tarkoittaa ainakin seuraavia:


title: Rapid

text: Rapid (suom. ’nopea’, ’koski’) voi tarkoittaa ainakin seuraavia:


title: Tony Accardo

text:
Antonino "Joe Batters" Accardo alias Big Tuna (28. huhtikuuta 1906 – 22. toukokuuta 1992) oli italialais-amerikkalainen mafiapäällikkö.
Accardo oli Chicagon mafian keskushenkilöitä ja Yhdysvaltain historian pisimpään toiminut mafiapäällikkö. Accardo nousi jo Chicagon mafian virkaan jo vuonna 1943 ja oli kuolemaansa 1992 asti organisaation johdossa.


title: Tony Accardo

text: Accardo toimi jo nuorena rikollisuudelle ja kuului erilaisiin jengeihin. Jo kahdenkymmenen ikäisenä hän kuului Al Caponen parhaisiin palkkamurhaajiin. Caponen jouduttua vankilaan veropetoksesta vuonna 1931 rikollisorganisaation johtoon nousi Frank Nitti. Myös Accardo alkoi nousta mafian arvoasteikossa ja pääsi käsiksi isompiin bisneksiin. 1930-luvulla Accardo nousi kapteeniksi eli niin sanotuksi caporegimeksi ja 1940-luvun alussa hän oli jo mafiapomo.


title: Tony Accardo

text: Accardon ollessa johdossa hän muun muassa laajensi merkittävästi mafian silloista liiketoimintaa Chicagossa ja aloitti myös uusia toimia Las Vegasissa. Accardo oli nostanut mafian voimakkaaksi ja siihen aikaan Las Vegasissa jopa mafia vaati veroa jokaiselta henkilöltä, joka oli tehnyt kadulla jonkun rikoksen.


title: Tony Accardo

text:
1950-luvulla Accardo piti melko matalaa profiilia ja jättäytyi väliaikaisesti pois pomon tehtävistä, jolloin paikalle asettui Sam Giancana. Accardo piti silti paikkansa liikeasioissa ja siirtyi neuvonantajaksi eli niin sanotuksi consigliereksi.
Vuonna 1975 mafia kyllästyi pomonsa Giancanan elämäntyyliin ja hänet tapettiin kotitalonsa kellarissa ampumalla ensin niskaan ja sen jälkeen kuusi kertaa päähän. Kun pomot Sam Battaglia ja Jackie Cerone joutuivat kumpikin vankilaan, Accardo päätti ottaa taas haltuunsa pomon paikan.


title: Tony Accardo

text: Accardo toimi Chicagon mafian päällikkönä melkein 50 vuotta. Hän menehtyi 86-vuotiaana kotikaupungissaan Chicagossa sydänhalvaukseen. Vielä viimeisinä vuosinaankin Accardo toimi yhä mafialle. Häntä on usein kuvattu viisaaksi, mutta äkkipikaiseksi mieheksi. Chicagon entinen mafiapäällikkö Paul Ricca totesi joskus Accardosta, että "hänellä on enemmän älyä aamiaisella kuin Caponella koko päivänä".


title: Tony Accardo

text: Accardo haastettiin elämänsä aikana useita kertoja oikeuteen, mutta jokaisesta oikeudenkäynnistä hän selvisi ilman tuomiota. Tämä johtui hänen vähäpuheisuuteen, jonka johdosta myös yleisö näki hänet harmittomana.


title: Otto Talvio

text: Otto Talvio (s. 1973) on popkriitikko ja toimittaja, joka kirjoittaa muun muassa Helsingin Sanomien Nyt-liitteeseen ja Rumbaan. Hän on julkaissut vuonna 2007 kirjan "Biff! Bang! Pow! – Seikkailuja populaarikulttuurissa" (Teos).


title: Ribbingshof

text: Ribbingshof (myöhemmin myös Ribbinginhovi) on Suomen ensimmäinen rivitalokokonaisuus Helsingin Kulosaaressa. Arkkitehti Armas Lindgrenin suunnitteleman rakennuskokonaisuuden läntinen osa valmistui vuonna 1916 ja toinen osa vuotta myöhemmin. Ribbingshof, joka on ainoa Lars Sonckin saarelle piirtämän alkuperäisen Brändö Villastadin kaavasuunnitelman toteutunut osa, on säilynyt lähes alkuperäisenä ja se on pihoineen suojeltu asemakaavassa. Ribbingshofin kulttuurihistoriallista merkitystä kuvastaa se, että se oli yksi vain kuudesta helsinkiläiskohteesta jotka saivat Museoviraston entistämisavustusta vuonna 2010. Ribbingshofin alue on keskeinen osa symmetristä aukioiden sommitelmaa, joka ulottuu Kulosaaren kirkonmäeltä alas Kruunuvuoren selälle ja aina Suomenlinnaan saakka. Talojen lähimmät Townhouse-tyyppiset esikuvat sijaitsevat Lontoon Hampsteadissä. Maailman ensimmäinen rivitalokokonaisuus, Pariisin Place des Vosges, on toinen todennäköinen esikuva.


title: Ribbingshof

text: Ribbingshoffin asunnot eivät muodosta asunto-osakeyhtiötä, vaan kukin hallitsee omaa kiinteistöään.


title: Ribbingshof

text: Jo Kulosaaren varhaisissa, Lars Sonckin vuonna 1907 laatimissa kaavasuunnitelmissa oli varattu erityinen alue rivitaloja varten. Saaren kehittämiseen keskittynyt AB Brändö Villastad, jonka perustajiin Lindgren ja Sonck kuuluivat, tilasi keväällä 1915 piirustukset kahta viiden asunnon rivitaloa varten Sonckilta ja Lindgreniltä. Helmikuussa 1916 Lindgren esitteli piirustukset, joissa rakennukset sijoitettiin saaren kauneimpaan osaan Eugen Schaumanin puiston laidalle. Rakennuskokonaisuus oli valmiina kaksi vuotta ennen Kulosaaren sillan valmistumista.


title: Ribbingshof

text: Rakennukset ovat todennäköisesti saaneet nimensä Kulosaaren eteläisistä luodoista jotka 1700 -luvun merikortissa oli nimetty Rebings Hofiksi. Luodoilla sijaitsee nykyään Kulosaaren Casino. Suomenlinnan rakennuttajalla vapaaherra ja vapaamuurari Augustin Ehrensvärdillä oli tapana kokoontua ystäviensä kanssa Kulosaaren korkeimmalle kohdalle Ribbingshofin alueen ylle tarkastelemaan Suomenlinnan rakentamisen edistymistä. Ribbingshofia viistävät Vapaaherrankuja ja Vapaamuurarinkuja ovat saaneet nimensä joko Ehrensvärdin mukaan tai sitten siksi, että vapaamuurarit pitivät lastenkotia Ribbingshofin paikalla. Rakennushistoriasta kiinnostunut Lindgren rakennutti itse Ribbingshofin kokonaisuuden ja oli sitä kautta asuntojen ensimmäinen omistaja.


title: Ribbingshof

text: Ribbingshoffista tehtiin 100-vuotispäivän kunniaksi vuonna 2017 kirja, jossa on yleisestikin mielenkiintoista ajankuvaa. Myös Ribbingshof-Seura on perustettu.


title: Ribbingshof

text: Ribbingshofin talot muurattiin tiilestä, välipohjat rakennettiin puusta. Asunnot on sijoitettu kolmeen kerrokseen niin, että myös ullakkokerroksessa on asuinhuoneita. Rivitaloista ensimmäisessä on viisi asuntoa, toisessa kahdeksan. Itäinen rakennus on pohjaratkaisultaan erityisen mielenkiintoinen, sillä se on eräänlainen kaksoisrivitalo. Rakennuksen runkosyvyys on 11 metriä, mutta läpimeneviä asuntoja ei ole vaan rakennus on jaettu pitkittäissuunnassa kahteen osaan jonka kummallakin puolella on neljä itsenäistä asuntoa omine sisäänkäynteineen. Läntisessä rivissä on läpimenevät asunnot, mutta sen runkosyvyys on pienempi ja asunnot tiiviimmässä. Asuntojen kellarikerrokseen rakennettiin leivinuuni ja muihin kerroksiin kaakeliuunit (todennäköisesti Andstenin tai Rakkolanjoen). Toiseen kerrokseen asennettiin kylpyammeet.


title: Ribbingshof

text: Ribbingshofin varhaisimmat asukkaat olivat Laukon kartanon isäntä, paroni Rolf Standertskjöld-Nordenstam, josta myöhemmin tuli Kulosaaren viimeinen kunnanjohtaja, sekä toimitusjohtaja Toivo Voss-Schrader, maaherra Wilhelm Fagerlund ja Einar Wichmann.


title: Ribbingshof

text: Lindgren oli osakkaana arkkitehtitoimisto Gesellius-Lindgren-Saarisessa vuosina 1897–1905 ja piti omaa toimistoaan vuosina 1908–1929. Vuonna 1902 hänestä tuli Taideteollisuuskeskuskoulun ensimmäinen taiteellinen johtaja. Alvar Aalto opiskeli Lindgrenin suojattina vuodesta 1916 ja työskenteli tuolloin hänen toimistossaan.


title: Ribbingshof

text: Suomen tiettävästi toinen rivitalokokonaisuus valmistui Munkkiniemen Hollantilaisentielle, jonne Lindgrenin kumppani Eliel Saarinen piirsi kokonaisuuden joka valmistui vuonna 1920.


title: Sinikka Tarvainen

text: Sinikka Tarvainen (s. 1958) on suomalainen toimittaja, joka työskentelee Johannesburgissa DPA-uutistoimiston kirjeenvaihtajana. Hän on aikaisemmin työskennellyt toimittajana Oulussa, Brysselissä, Nairobissa ja Madridissa. Tarvainen on kirjoittanut kaksi kirjaa vodousta.


title: Kjell Jonevret

text: Kjell Jonevret (s. 28. kesäkuuta 1962) on ruotsalainen jalkapallovalmentaja ja entinen pelaaja.


title: Kjell Jonevret

text: Jonevret pelasi urallaan Ruotsissa ja Norjassa saavuttamatta kuitenkaan mitään erityisen suurta menestystä. Hän kuului 1980-luvulla IF Brommapojkarnan vakiokalustoon ja pitää edelleen 93 osumallaan seuran kaikkien aikojen maalintekijätilaston kärkipaikkaa.


title: Kjell Jonevret

text: Jonevret aloitti valmennusuransa Vasalunds IF:n apulaisvalmentajana 1993. Ura jatkui 1995 IF Brommapojkarnassa ja 1996 AIK:ssa apulaisvalmentajana. Hän toimi Erik Hamrénin aisaparina, kun AIK voitti Ruotsin cupin kahdesti peräkkäin 1996 ja 1997. Päävalmentajana Jonevret debytoi 1998 IK Siriuksessa luotsaten seuran Division 1 Norrassa seitsemänneksi.


title: Kjell Jonevret

text: Sirius-pestinsä jälkeen Jonevret valmensi Superettanissa Västerås SK:ta ja FC Café Operaa vailla suurempaa menestystä. Todellisen näytönpaikkansa Jonevret sai kesällä 2004, kun hän korvasi heinäkuussa Zoran Lukićin Djurgårdens IF:n päävalmentajana. Kausi päättyi Ruotsin cupin voittoon ja Jonevret sai jatkaa tehtävässään. Djurgårdenissa hän nousi valmentajana tietoisuuteen ja voitti Ruotsin mestaruuden ja cupin kaudella 2005.


title: Kjell Jonevret

text: Menestys kuitenkin haihtui kaudella 2006 ja DIF:n kausi meni penkin alle. Jonevret jätti tehtävänsä seuran päävalmentajana syyskuussa 2006. Hän jatkoi marraskuuhun saakka seuran urheilujohtajana. Tammikuussa 2007 hän aloitti Norjan Adeccoligaenissa pelanneen Molde FK:n päävalmentajana.


title: Kjell Jonevret

text: Jonevretin johdolla Molde FK voitti Adeccoligaenin kaudella 2007 pisteen erolla Hamarkamerateneen ja nousi takaisin Tippeligaeniin. Jonevretin johdolla Molden on jatkanut menestyskulkuaan myös Tippeligaenissa. Kausi 2008 päättyi sarjanousijalle tyydyttävästi yhdeksännelle sijalle. Kaudella 2009 menestysputki jatkui. Tippeligaenissa Molde otti hopeaa ja Norjan Cupissa seura eteni finaaliin pudottaen matkalla mm. Rosenborgin ja Vålerengan. Loppuottelussa se taisteli tiukasti Aalesundia vastaan taipuen lopulta rangaistuspotkukilpailun jälkeen.


title: Kjell Jonevret

text: Kausi 2010 sujui edelliskauden yllättäjäjoukkueelta varsin kehnosti ja Molde vajosi putoamiskamppailuun. Seurajohto sai kehnoista tuloksista lopulta tarpeekseen ja erotti Jonevretin elokuun lopussa.


title: Kjell Jonevret

text: Kesäkuun puolivälissä 2012 Jonevret palasi valmennustehtäviin allekirjoitettuaan 3,5-vuotisen sopimuksen Viking Stavangerin kanssa. Jonevretin johdolla Viking tavoitteli paluuta liigan huipulle, muttei päässyt terävimpään kärkeen. Parhaimmillaan ruotsalainen luotsasi seuran viidenneksi kausilla 2012, 2013 ja 2015. Norjan cupissa Viking eteni välieriin kaudella 2015. Jonevret jätti seuran sopimuksensa umpeuduttua kauden 2016 jälkeen.


title: Kjell Jonevret

text: Helmikuussa 2017 Jonevretista tuli eteläafrikkalaisen Orlando Piratesin päävalmentaja. Jonevret luotsasi seuran Nedbank Cupin finaaliin, jossa hävisi SuperSport Unitedille. Jonevret erosi tehtävistään elokuun alussa 2017, kun spekulaatiot hänen potkuistaan olivat kiihtyneet maan mediassa.


title: Varpu Tavi

text: Varpu Maritta Tavi (s. 1957) on filosofian maisteri, antropologi sekä kokonaisvaltaiseen terveyteen erikoistunut tietokirjailija, toimittaja ja bloggaaja.


title: Varpu Tavi

text: Tavi on valmistunut filosofian maisteriksi Helsingin yliopistosta. Lisäkoulutusta hän on hankkinut Teatterikorkeakoulun jatkokoulutuskeskuksessa (tv-käsikirjoittaminen ja dramaturgia) sekä Taideteollisen korkeakoulun jatkokoulutuskeskuksessa (julkaisun visuaalinen suunnittelu).


title: Varpu Tavi

text: Varpu Tavi on entinen toimittaja, päätoimittaja, julkaisupäällikkö sekä mainostoimiston tekstipäällikkö. Vuodesta 2001 hän on tehnyt töitä vapaana kirjoittajana.


title: Dino-Riders

text: Dino-Riders eli Dinoratsastajat ("Dino-Riders") oli vuonna 1988 tuotettu yhdysvaltalainen piirrossarja. Sarjaa tehtiin yhteensä 14 jakson verran. Sarjan käsikirjoitti Paul Kirchner. Suomessa sarjan jaksot julkaistiin VHS-kasetteina suomeksi puhuttuina. Ääninäyttelijöinä olivat Esa Saario, Matti Ranin, Anitta Niemi, Pekka Juntunen, Kalle Juurela, Arto Koskelo ja Matti Olavi Ranin. Matti Ranin oli myös suomenkielisen version ohjaaja.


title: Dino-Riders

text: Sarjassa ovat vastakkain hyvät valorialaiset eli dinoratsastajat, joita johtaa Questar, ja pahat Rulonit, joita johtaa Krulos. Muita henkilöitä ovat muun muassa Yungstar, Serena ja Gunnar. Dinoratsastajilla on kyky puhua telepaattisesti kaulallaan roikkuvan esineen avulla. Tätä he käyttävät hyödykseen muun muassa puhuessaan dinosaurusten kanssa.


title: Dino-Riders

text: Sarjan alussa sanotaan tavallisesti "Tule mukaan seikkailemaan esihistorialliseen aikaan. Sinne sinut kiidättää Dinoratsastajat!"


title: Dino-Riders

text: Sarja kertoo Valoria-planeetalla asuneesta kansasta, joka joutuu Rulon-kansan hyökkäyksen kohteeksi. Questar pakenee pienen joukon kanssa avaruudessa Krulonin joukkoja ja yrittävät saada aika-avaruuskristallinsa S.T.E.P.:in (sanoista Space-Time Energy Projector) toimimaan. Virta ei kuitenkaan aluksi riitä, mutta kun Rulonit ampuvat valorialaisten alukseen straktosäteen, kristalli saa lisää energiaa ja alkaa toimia. Valorialaiset siirtyvät kristallinsa avulla ajassa taaksepäin ja joutuvat esihistorialliselle Maapallolle, jossa elää dinosauruksia. Myös Rulonit joutuvat Maahan, ja niinpä heidän johtajansa Krulos haluaa kristallin itselleen päästäkseen takaisin valtakuntaansa. Sitä varten hän haluaa tuhota valorialaiset.


title: Dino-Riders

text: Rulonit pyydystävät dinosauruksia erilaisin ansoin ja asein ja asentavat sitten niiden päähän laitteen, jonka avulla dinosaurukset tottelevat heitä. Tämän jälkeen he laittavat dinosaurusten selkään laseraseita. Valorialaiset sen sijaan tulevat toimeen dinosaurusten kanssa ilman väkivaltaa telepaattisen puhekyvyn ansiosta, mutta myös heidän dinosauruksiinsa on asennettu aseita. Kruloksen joukot saavat kuitenkin etulyöntiaseman, kun he onnistuvat pyydystämään tyrannosaurus rexin.


title: Dino-Riders

text:
Ensimmäisen jakson päätteksi Questar toteaa: ”Emme ole enää valorialaisia. Olemme dinoratsastajia.”
Kommandot (Dinoratsastajat)


title: Rytmiä veressä

text: Rytmiä veressä ("There's No Business Like Show Business") on vuonna 1954 ilmestynyt elokuvamusikaali.


title: Rytmiä veressä

text: Elokuvan pääosissa ovat Ethel Merman, Donald O'Connor, Marilyn Monroe, Dan Dailey, Mitzi Gaynor ja Johnnie Ray. Elokuvan englanninkielinen nimi ja tarina perustuu kuuluisaan lauluun "There's No Business Like Show Business" musikaalista "Annie Get Your Gun". Huolimatta vakuuttavasta tähtikaartistaan, elokuva oli taloudellisesti pettymys, eikä se saanut kriitikoita puolelleen. Elokuva oli myös erittäin kallis. Elokuvan tuotti 20th Century Fox ja se kuvattiin CinemaScopella. Monroe ei olisi ikinä halunnut tehdä elokuvaa, mutta myöntyi rooliin, kun hänelle luvattiin naispääosa Billy Wilderin ohjaamasta elokuvasta Kesäleski.


title: Rytmiä veressä

text: Elokuva sisältää runsaasti matkustamista sekä laulu- ja tanssinumeroita. Elokuva kertoo laulavasta Donahue Familystä, joka kiertää ympäri maata esiintymässä. Merman ja Dailey esittävät perheen vanhempia ja O'Connor, Ray ja Gaynor heidän aikuisia lapsiaan. Marilyn Monroe esittää elokuvassa laulajatarta johon O'Connorin esittämä mies rakastuu.


title: Jesper Christensen

text: Jesper Christensen (s. 16. toukokuuta 1948, Kööpenhamina, Tanska) on tanskalainen näyttelijä.


title: Jesper Christensen

text: Christensen on eurooppalaisten elokuvien veteraani, joka näyttelee nykyisin myös suurissa englanninkielisissä projekteissa, kuten elokuvassa "Tulkki" ja television minisarjassa "Revelations". Christensen esitti mystisen Mr. Whiten roolia James Bond -elokuvissa "Casino Royale" (2006), "007 Quantum of Solace" (2008) ja "007 Spectre" (2015).


title: Jesper Christensen

text: Kotimaassaan Christensen on voittanut neljä Bodil Awards -palkintoa, kolme parhaana näyttelijänä ja yhden parhaasta sivuosasta.


title: Dynaaminen paine

text: Dynaaminen paine (joskus myös patopaine) on fluidin liikkeestä johtuva paine. Se saadaan seuraavasti:


title: Dynaaminen paine

text: missä:


title: Dynaaminen paine

text: Dynaaminen paine liittyy läheisesti hiukkasen liike-energiaan, sillä molemmat ovat suoraan suhteessa hiukkasen massaan ja nopeuden neliöön. Dynaaminen paine on yksi Bernoullin lain termeistä ja Bernoullin laki on pohjimmiltaan liikkeessä olevan fluidin energian säilymislaki.


title: Dynaaminen paine

text: Toinen merkittävä aspekti on se, että nopeudella formula_4 liikkuvaan kappaleeseen kohdistuva aerodynaaminen kuormitus on suoraan verrannollinen ilman tiheyteen ja nopeuden formula_4 neliöön eli se on siis suoraan verrannollinen dynaamiseen paineeseen.


title: Dynaaminen paine

text: Esimerkiksi ilmakehässä lentävään lentokoneeseen kohdistuvaa kuormitusta voidaan seurata tarkkailemalla dynaamista painetta ja erityisesti voidaan selvittää milloin on sen maksimi. Aerodynaamisen kuorman maksimia nimitetään usein "max Q":ksi (q on dynaamisen paineen tunnus englanniksi) ja se on kriittinen parametri esimerkiksi avaruusalusten laukaisussa.


title: Terhi Utriainen

text: Terhi Utriainen (s. 1962) on uskontotieteilijä ja kirjailija. Tieteellisten julkaisujen ja artikkeleiden lisäksi hän on julkaissut kaksi romaania ja yhdessä poikansa kanssa runokirjan. Hänen toinen romaaninsa "Välimatkoja" oli Runeberg-palkintoehdokkaana.


title: Sampo Vesterinen

text: Sampo Vesterinen on kääntäjä ja antiikin maailman asiantuntija. Hän on julkaissut yhdessä Arto Kivimäen kanssa kokoelman antiikin rakkausrunoja "Rakkaus ei koskaan lepää" (Tammi 2001), joka palkittiin Kääntäjäkarhu-palkinnolla, sekä teokset "Ikivanha. Antiikin vitsejä ja sukkeluuksia" (yhdessä Vesa Vahtikarin kanssa) (Tammi 2002), "Otollinen tilaisuus. Antiikin faabeleita" (Tammi, 2002) ja "Lainehtiva malja – Antiikin runoja viinistä" (Teos, 2004)


title: Yhdysvaltain puolustusministeriö

text: Yhdysvaltain puolustusministeriö () on yksi Yhdysvaltain ministeriöistä. Se on Yhdysvaltain suurin työnantaja.


title: Yhdysvaltain puolustusministeriö

text: Yleisessä kielenkäytössä puolustusministeriöön viitataan usein sen päärakennuksella Pentagonilla.


title: Yhdysvaltain puolustusministeriö

text: Puolustushallinon budjetti on 716 USD mrd (3,1% BKTstä). Henkilöstöä toimialalla on 2,87 miljoonaa, joista 2,15 miljoonaa on sotilashenkilöstöä. Yhdysvaltain puolustushallinto toimii kaikilla mantereilla yhteensä 164 maassa ja n. 4800 toimipaikassa.


title: Yhdysvaltain puolustusministeriö

text: Yhdysvaltain asevoimat koostuu seuraavasti puolustushaaroista: maavoimat, ilmavoimat, merijalkaväki, laivasto, rannikkovartiosto.


title: Yhdysvaltain puolustusministeriö

text: Yhdysvaltain puolustusministeriön alaisuudessa toimii eri sotatoimialueita, joiden vastuulla on sotilasoperaatiot ja mm yhteistyö eri valtioiden kanssa eri alueella.


title: Prinssi ja revyytyttö

text:
Prinssi ja revyytyttö ("The Prince and the Showgirl") on vuonna 1957 ensi-iltansa saanut romanttinen komedia. Elokuvan pääosissa näyttelevät Laurence Olivier ja Marilyn Monroe. Olivier toimi myös elokuvan ohjaajana ja tuottajana. Elokuva perustuu näytelmään "The Sleeping Prince", jonka on kirjoittanut Terrence Rattigan. Elokuva voitti kolme palkintoa ja oli ehdolla kuuteen palkintoon.
"Video-oppaassa" vuodelta 1994 Asko Alanen kutsuu elokuvaa höyhenenkevyeksi lemmenkomediaksi ja antaa sille kolme tähteä viidestä, mikä vastaa sanallista arviota ”hyvä”.


title: Alex Ribeiro

text: Alex Dias Ribeiro (s. 7. marraskuuta 1948 Belo Horizonte, Brasilia) on entinen brasilialainen kilpa-autoilija ja Formula 1 -kuljettaja. Hän osallistui 20 F1-osakilpailuun kausina – ja saavuttamatta ainuttakaan MM-pistettä. Ribeiro ajoi Hesketh-, March-, Fittipaldi-talleissa. Ribeiro onnistui ajamaan kaudella 1977 kahdesti kahdeksanneksi.Ribeiro ajoi kuudesti maaliin.


title: Sergei Alifirenko

text: Sergei Gennadijevitš Alifirenko (, s. 21. tammikuuta 1959 Kirovakan) on venäläinen pistooliampuja ja olympiavoittaja.


title: Sergei Alifirenko

text: Alifirenko on voittanut 25 m olympiapistoolissa olympiakultaa Sydneyssä 2000 ja olympiapronssia Ateenassa 2004.


title: Sergei Alifirenko

text: Alifirenko on myös menestynyt maailmanmestaruuskilpailuissa. Zagrebissa 2006 hän voitti henkilökohtaisen pronssin 25 m olympiapistoolissa. Alifirenko sai kisoista myös joukkuemaailmanmestaruuden 25 m isopistoolissa sekä hopeaa 25 m olympiapistoolissa ja 25 m vakiopistoolissa. Hän oli myös Barcelonassa 1998 hopealla 25 m isopistoolin joukkueessa.


title: Stokmarknes

text: Stokmarknes on Hadselin kunnan keskustaajama ja kaupunki Nordlandin läänissä Norjassa. Taajama sijaitsee Hadseløyan saaressa rikkonaisessa Vesterålenin saaristossa. Lukuisat sillat yhdistävät sen mantereeseen. Asukasluku on noin 3 500 henkeä. Noin viisi kilometriä Stokmarkenesista koilliseen sijaitsee Skagenin lentokenttä.


title: Stokmarknes

text: Paikkakunnan merkittävin nähtävyys on Hurtigruten-museo, johon on telakoitu kokonainen liikenteestä poistunut entinen alus "M/S Finnmarken". Hurtigrutenin perustaja Richard With, asui ja eli Stokmarknesissa.


title: Stokmarknes

text: Norjalainen Madrugada-yhtye on kotoisin Stokmarknesista.


title: Olavi Manninen

text: Olavi Adrian Manninen (20. heinäkuuta 1928 Jyväskylä – 15. helmikuuta 2011 Jyväskylä) oli suomalainen kestävyysjuoksija. Hänen päämatkansa oli maraton.


title: Olavi Manninen

text: Manninen sijoittui Rooman 1960 olympialaisten maratonjuoksussa parhaana suomalaisena 23:nneksi. Pohjoismaiden mestaruuskilpailuissa hän sai hopeaa vuonna 1959. Hän sijoittui toiseksi Košicen maratonilla vuonna 1956, kolmanneksi Bukarestin maratonilla vuonna 1955 ja viidenneksi Moskovan maratonilla vuonna 1957. Bostonin maratonilla hän oli neljäs vuonna 1957 ja viides vuonna 1961. Suomen mestaruuden hän voitti vuosina 1958 ja 1959. Vuonna 1960 hän sai SM-hopeaa.


title: Olavi Manninen

text: Seuratasolla Manninen edusti muun muassa Jyväskylän Kenttäurheilijoita, jonka kunniapuheenjohtaja hän on. Hän istui Suomen Urheiluliiton liittovaltuustossa vuosina 1971–1986. Hänen veljensä Pentti Manninen voitti painissa juniorien Suomen mestaruuden vuonna 1950.


title: Bob Dorough

text: Bob Dorough (12. joulukuuta 1923 – 23. huhtikuuta 2018) oli yhdysvaltalainen jazzpianisti ja -lauluntekijä. Hän syntyi Arkansasissa ja kasvoi Teksasissa.


title: Bob Dorough

text: Soitettuaan armeijan yhtyeessä toisen maailmansodan aikana Dorough opiskeli North Texas State Universityssa. Hän asui 1950-luvulla jonkin aikaa Pariisissa, Ranskassa.


title: Bob Dorough

text: Dorough teki uransa varhaisina vuosina yhteistyötä muiden muassa Miles Davisin ja Blossom Dearien kanssa. Hän sävelsi ja sanoitti 1970-luvulta alkaen useita lauluja amerikkalaiseen "Schoolhouse Rock!" -opetusohjelmasarjaan.


title: Sergei Poljakov

text: Sergei Poljakov (, s. 22. tammikuuta 1968 Vinnytsja) on venäläinen pistooliampuja.


title: Sergei Poljakov

text: Poljakov on voittanut olympiahopeaa Ateenassa 2004 25 m olympiapistoolissa.


title: Sergei Poljakov

text:
Poljakov on myös menestynyt joukkueenjäsenenä maailmanmestaruuskilpailuissa. Zagrebissa 2006 hän voitti joukkuekultaa 25 m isopistoolissa ja joukkuehopeaa 25 m olympia- ja 25 m vakiopistoolissa.
Hän osallistui myös Milanoon 1994 ja saavutti joukkuekultaa 25 m isopistoolissa, sekä joukkuehopeaa 50 m pistoolissa.


title: Hopeinen Harmonikka

text: Hopeinen Harmonikka on 10-vuotiaille ja sitä nuoremmille lapsille tarkoitettu suomalainen harmonikkakilpailu, joka on järjestetty ja televisioitu vuodesta 1986 lähtien Sata-Häme Soi -juhlilta Ikaalisista. Se järjestetään Kultainen Harmonikka -kilpailun rinnalla. Ajatuksena lasten kilpailussa on välttää "kovaa kilpailua".


title: Hopeinen Harmonikka

text: Ensimmäisessä vaiheessa kilpailuun ilmoittautuneet lapset tekevät äänitteen tai videon, joiden perusteella tuomaristo valitsee semifinaaliosallistujat. Keväällä, viime vuosina ns. "harmonikkaristeilyn" yhteydessä ruotsinlaivoilla, käydyn semifinaalin pohjalta valitaan soittajat televisiofinaaliin. Vuonna 2008 finaalin televisioi Yle TV2. Kilpailun voittaja ratkeaa suorassa lähetyksessä katsojien puhelinäänestyksen perusteella. Yhdessä Kultainen Harmonikka -kilpailun kanssa viime vuosina televisioitu finaaliohjelma keräsi yli puoli miljoonaa katsojaa vuosittain 2000-luvun ensimmäisen vuosikymmenen lopulla. Yleisradio televisioi kilpailun viimeistä kertaa vuonna 2011, eikä sitä televisioitu vuosina 2012 - 2015. AlfaTV televisioi kilpailun jälleen vuonna 2015.


title: Sulatto (nuorisotapahtuma Raahessa)

text: Sulatto on Raahessa järjestettävä päihteettömyyteen kannustava, nuoria osallistava ja pääsymaksuton nuorten musiikkitapahtuma, jota on järjestetty vuodesta 2003 lähtien. Tapahtuma on yleensä yksipäiväinen ja järjestetään elokuun alussa tai heinäkuun lopussa.


title: Sulatto (nuorisotapahtuma Raahessa)

text: Tapahtuma on kaksiosainen ja päivällä järjestetään perheille suunnattu Huvilahti - lasten tapahtuma. Illemmalla varsinaisen Sulaton aloittavat paikalliset yhtyeet, joiden jälkeen ilta jatkuu valtakunnallisesti tunnetuilla pääesiintyjillä. Tapahtuma on Raahen nuorisovaltuuston projekti. Sulaton kävijämäärät liikkuvat 1 500-2 500 kävijän paikkeilla.


title: Sulatto (nuorisotapahtuma Raahessa)

text: Sulatto-tapahtumaa organisoi Raahen nuorisovaltuuston joka vuosi nimeämä noin 25-henkinen Sulatto-staabi. Staabin johdossa toimivat päätoimitsija, apulaispäätoimitsija sekä pääsihteeri.


title: Sulatto (nuorisotapahtuma Raahessa)

text: Sulaton ympärillä toimii joka vuosi yhteensä noin 50-100 nuorta, jotka jakaantuvat yhteensä noin 10 tiimiin ja niiden alaisiin työryhmiin.


title: Sulatto (nuorisotapahtuma Raahessa)

text: Sulatto on nimenomaan nuorten järjestämä tapahtuma. Järjestävän Sulatto-staabin jäsenten ikä on pääosin viime vuosina ollut neljästätoista kahteenkymmeneen ikävuoteen.


title: Job for a Cowboy

text: Job For A Cowboy on yhdysvaltalainen death metal -yhtye, joka perustettiin Glendalen kaupungissa Arizonassa. Job for a Cowboy aloitti deathcore-yhtyeenä, josta hiljalleen muokkaantui nykyiseen muotoonsa, eli enemmän death metal -painoisemmaksi. Yhtyeen laulaja Jonny Davy on sitä mieltä, ettei yhtye olisi voinut keksiä hölmömpää nimeä.


title: Job for a Cowboy

text: Vuoden 2004 demonsa ilmestyttyä, Job for a Cowboy julkaisi debyyttialbuminsa, "Doomin", vuonna 2005. Albumi sai Yhdysvalloissa positiivisen vastaanoton. "Genesis"-albumi ilmestyi keväällä 2007. Lähivuosina Job for a Cowboy on kiertänyt Yhdysvaltoja sekä Eurooppaa aktiivisesti. Kesällä 2008 yhtye esiintyi ensimmäistä kertaa Suomessa Tuska Open Air -festivaaleilla, jossa he soittivat instrumentaalikonsertin koska laulajalla oli kurkkutulehdus. Vuonna 2009 he julkaisivat Ruinationin.


title: Job for a Cowboy

text: EP:t


title: Blossom Dearie

text: Blossom Dearie () oli yhdysvaltalainen jazzlaulaja ja -pianisti. Hän syntyi East Durhamissa, New Yorkin osavaltiossa, ja opiskeli lapsuudessaan klassista pianonsoittoa.


title: Blossom Dearie

text: Dearie muutti high schoolin jälkeen New Yorkiin. Hän työskenteli 1950-luvulla Pariisissa, jossa hän nousi kokoonpanonsa kanssa vuonna 1954 maineeseen ranskankielisellä versiollaan laulusta ”Lullaby of Birdland”.


title: Blossom Dearie

text: Jo 1950-luvulla levytysuransa aloittanut Dearie työskenteli aikoinaan muiden muassa Verve Recordsille ja Capitol Recordsille. Jälkimmäisellä hän julkaisi tunnetun albumin "May I Come In?" (1964). Eräs suosittu laulu on ”The Riviera” albumilta "Give Him the Ooh-La-La" (1958).


title: Blossom Dearie

text: 1970-luvulla Dearie perusti oman levy-yhtiönsä, Daffodil Recordsin. Hänet muistetaan myös 1970-luvulla aloitetusta opetussarjasta "Schoolhouse Rock!".


title: Blossom Dearie

text: Dearie oli naimisissa nuorena kuolleen jazzmuusikko Bobby Jasparin kanssa.


title: Max Q

text: Max Q lento- ja avaruustekniikassa käytetty termi, jolla tarkoitetaan dynaamisen paineen maksimia, jossa myös aerodynaaminen kuorma saavuttaa maksiminsa. Nimi "max Q" (tai "max q") tulee siitä, että englannin kielessä dynaamista painetta merkitään Q-kirjamella.


title: Max Q

text: Kun tarkasteellaan dynaamisen paineen määritelmää formula_1, havaitaan seuraavat asiat:Tällöin Rollen lauseen perusteella on väistämättä piste, jossa on dynaamisen paineen maksimi, max Q. Tämän korkeuden alapuolella aluksen kiihtyminen nostaa dynaamista painetta enemmän kuin ilman tiheyden laskeminen laskee. Max Q:n jälkeen aluksen kiihtyminen ei enää riitä kompensoimaan tiheyden pienenemistä joten dynaaminen paine pienenee.


title: Max Q

text:
Esimerkiksi tavallisen avaruussukkulan laukaisun aikana max Q on 11 km korkeudella.
Tyypillisellä Apollo-ohjelman lennolla max Q esiintyi suunnilleen 13 km ja 14 km korkeudella.


title: San Antonio Spurs

text: San Antonio Spurs on sanantoniolainen NBA:ssa pelaava koripallojoukkue. Se pelaa läntisen konferenssin lounaisessa divisioonassa. Joukkue on voittanut NBA-mestaruuden vuosina 1999, 2003, 2005, 2007 ja 2014. Mestaruusvuosiensa loppuottelusarjoissa se voitti New York Knicksin otteluvoiton 4–1, New Jersey Netsin 4–2, Detroit Pistonsin 4–3, Cleveland Cavaliersin 4–0 sekä Miami Heatin 4–1. Joukkue on viimeksi jäänyt pudotuspelien ulkopuolelle kaudella 1996–1997. Joukkueen suurimpia tähtiä kauden 2018–2019 kokoonpanossa ovat DeMar DeRozan, LaMarcus Aldridge ja Pau Gasol.


title: Paavo Kotila

text: Paavo Edvard Kotila (26. elokuuta 1927 Veteli – 26. tammikuuta 2014 Oulu) oli suomalainen kestävyysjuoksija. Hänen päämatkansa oli maraton.


title: Paavo Kotila

text: Kotila sijoittui Melbournen 1956 olympialaisten maratonjuoksussa 13:nneksi. Pohjoismaiden mestaruuden hän voitti vuonna 1957; vuonna 1955 hän saavutti PM-hopeaa ja vuonna 1959 PM-pronssia. Hän voitti Bostonin maratonin vuonna 1960 ja sijoittui vuonna 1955 neljänneksi. Košicen maratonilla hän sijoittui toiseksi vuonna 1955 ja kolmanneksi vuonna 1957. Toisen sijan hän saavutti myös Ateenan maratonilla vuonna 1957 sekä Asahi-maratonilla vuosina 1957 ja 1960.


title: Paavo Kotila

text: Seuratasolla Kotila edusti Vetelin Urheilijoita, Kuortaneen Kuntoa, Oulun Pyrintöä, Oulunsuun Heittoa ja LSD-Oulua. Suomen mestaruuden hän voitti vuosina 1955, 1956 ja 1961. Vuonna 1959 hän sai SM-hopeaa ja vuonna 1957 SM-pronssia. Kotimaassaan hän voitti Suomen Urheilulehden maratonin vuosina 1954 ja 1960 sekä Kaisaniemen maratonin vuosina 1955, 1956, 1957 ja 1960. Hän voitti vielä veteraanisarjoissa useita Euroopan ja Suomen mestaruuksia. Hänen maratonennätyksensä oli 2.18.04,8, joka oli vuoden 1956 maailman kärkiaika. Vielä 55-vuotiaana hän juoksi maratonin ajassa 2.36.42.


title: Paavo Kotila

text: Paavo Kotilan nimikkotapahtuma Kotilan lenkki on juostu Oulussa vuodesta 1979. Hänen veljensä Uljas Kotila juoksi maratonin ajassa 2.41.19,0 vuonna 1950. Hänen siskonsa pojantytär on pikajuoksija Johanna Manninen.


title: Paavo Kotila

text: Kotila kuoli 86-vuotiaana Oulun kaupunginsairaalassa 26. tammikuuta 2014.


title: Star Trek II: Khanin viha

text: Star Trek II: Khanin viha ("Star Trek II: The Wrath of Khan") on Nicholas Meyerin vuonna 1982 ohjaama toinen Star Trek -televisiosarjaan pohjautuva elokuva.


title: Star Trek II: Khanin viha

text: Tällä kertaa tarinaa on pyritty saamaan seikkailunomaisemmaksi, poiketen edellisen elokuvan pyrkimyksestä syvälliseen filosofiaan.


title: Star Trek II: Khanin viha

text: "The New York Timesin" kriitikot valitsivat "Khanin vihan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Star Trek II: Khanin viha

text:
Elokuva sijoittuu vuoteen 2285, 12 vuotta tapahtumien jälkeen.
Elokuva pohjautuu alkuperäisen sarjan jaksoon "Space Seed"; Kirk on nyt amiraali ja Spock Enterprisen kapteeni. Lisäksi aluksella on normaalia enemmän kadetteja, koska sitä käytetään koululaivana.


title: Star Trek II: Khanin viha

text: Aluksi nähdään Tähtiakatemian pahamaineisin simulaatio ""Kobayashi Maru"", josta kautta aikojen vain yksi kadetti - nykyinen amiraali Kirk - on selvinnyt läpi. Normaaliin tapaan käy nytkin: kadetit epäonnistuvat, suurin osa 'kuolee' ja simulaattori kärsii pahasti.


title: Star Trek II: Khanin viha

text: Pieni tähtilaiva U.S.S. Reliant, jonka perämiehenä on Enterprisen entinen navigaattori Pavel Chekov (Walter Koenig), lähettää laskeutumispartion autiolle, myrskyiselle planeetalle. Siellä he törmäävät yllättäen kauan sitten autiolle mutta paljon elinkelpoisemmalle planeetalle karkotettuun, geenimanipuloituun entiseen hirmuvaltiaaseen Khan Noonien Singhiin (Ricardo Montalban), joka kantaa katkeraa vihaa erityisesti Kirkiä ja tietysti koko tämän miehistöä vastaan. Saman aurinkokunnan viereisen planeetan räjähdys oli sotkenut muiden radat, ja karusta joskin täysin elinkelpoisesta Ceti Alfa 5 -planeetasta, jonne rikolliset oli jätetty, oli tullut hiekkamyrskyinen inferno. Khan oli raivoissaan siitä, ettei heidän olojaan ollut tarkastettu sen koommin kuin heidät jätettiin planeetalle - ja erityisesti siksi, että häntä alun perin avustanut ja hänen mukanaan planeetalle karkotettu entinen luutnantti Marla McGivers oli kuollut planeetan viimeisen elinmuodon surmaamana. Khanin yli 80 alaisesta, jotka oli jätetty planeetalle, on selvinnyt hengissä vain puoli tusinaa.


title: Star Trek II: Khanin viha

text: Karkotetut orjuuttavat laskeutumispartion erityisten matelijoiden avulla, jotka ryömivät korvasta sisään ja kiinnittyvät aivokuoreen.


title: Star Trek II: Khanin viha

text: Sillä välin syrjäisellä avaruusasemalla Kirkin entinen puoliso ja heidän poikansa kokeilevat uutta mullistavaa "Genesis"-laitteistoa, jonka pitäisi muuttaa autiot, elinkelvottomat planeetat elinkelpoisiksi. Itse asiassa Reliant oli ollut etsimässä sopivaa elotonta planeettaa kokeen kolmosvaiheen alustaksi.


title: Star Trek II: Khanin viha

text: Myös Khan himoitsee tätä laitteistoa aseeksi, ja tästä alkaa taistelu. Reliant tulittaa Enterpriseä pahasti, mutta Kirkin taktiikan tuntemus suo hengähdystauon: Enterprise onnistuu poistamaan turvakomennon avulla Reliantin suojat sekä vaurioittamaan tämän voimanlähteitä ja moottoreita pahan kerran. Reliantin poimumoottorit tuhoutuvat, joskin sysäysmoottorit jäävät korjauskelpoisiksi.


title: Star Trek II: Khanin viha

text: Enterprise menee avaruusasemalle ja laskeutumispartio - Kirk, McCoy ja vulkaaniluutnantti Saavik (Kirstie Alley) - löytävät asemalta Reliantin kapteenin Terrellin ja Chekovin. He ovat näennäisesti vapaat - mutta kun he menevät aseman siirtimen avulla maanalaiseen koetilaan planeetalle, jota asema kiertää, osoittautuukin heidän olevan Khanin orjia. Genesis-laitteisto kaapataan, mutta Khanin komentaessa upseerit tappamaan Kirkin, ilmenee yllättävä seikka: orjuutusolento toimii täystehoisesti vain Khanin geenimanipuloituun väkeen, mutta tavalliseen ihmiseen sen vaikutus onkin yllättäen rajallisempi ja vain väliaikainen.


title: Star Trek II: Khanin viha

text:
Khanin vallanhimon lietsoman pohjimmaisen pahuuden hyvin tunteva kapteeni Terrell kamppailee Khanin vaikutusta vastaan, suuntaa lopulta vaiheisensa itseensä ja kuolee.
Chekov menettää tajuntansa, ja orjuutusolento ryömii ulos hänen korvastaan; Kirk tuhoaa sen vaiheisellaan.


title: Star Trek II: Khanin viha

text: Kahden tunnin kuluttua on aika palata Enterpriselle ja jatkaa taistelua. Nyt myös Chekov palaa sillalle McCoyn antaman hoidon ansiosta.


title: Star Trek II: Khanin viha

text: Kirkillä on lopputaistelun alussa selvä etulyöntiasema, koska hän avaruustaistelujen veteraanina tuntee alukset ja taktiikan paremmin kuin ne yksinomaan teoreettisesti tunteva Khan. Paha ongelma tosin on, että lopputaistelun alussa Enterprisen hätäkorjattu päävoimanlähde on täynnä hyppylankoja eikä kestä osumia.


title: Star Trek II: Khanin viha

text: Enterprise piiloutuu tähtisumuun, jossa havaintolaitteet ja suojat eivät toimi. Kun Khanin miehistö ei näytä haluavan seurata sinne, vaan jäädä ulos väijymään, niin Kirk ärsyttää Khanin hyökkäämään.


title: Star Trek II: Khanin viha

text: Kirk onnistuu tulittamaan vastustajaa kuolettavasti: Reliantin vasemmanpuoleinen päämoottori räjähtää ja oikeakin vaurioituu käyttökelvottomaksi. Kaikki muut kaappaajat kuolevat, paitsi Khan jää nipin napin eloon geenimanipuloidun kestävyytensä johdosta.


title: Star Trek II: Khanin viha

text: Viimeisillä voimillaan Khan käynnistää kaappaamansa Genesiksen. Myös Enterprise on saanut pahoja osumia, eikä päävoimanlähde toimi. Spock pelastaa tilanteen oman henkensä hinnalla: hän korjaa vaurioituneen päävoimanlähteen, mutta saa samalla tappavia säteilyvammoja. Enterprise kiitää turvaan poimuun vain sekunteja ennen räjähdystä - ja Khan ehtii nähdä kostonsa epäonnistumisen.


title: Star Trek II: Khanin viha

text: Spock menehtyy säteilyyn, ja hänen arkkunsa lasketaan Genesiksen luomalle uudelle planeetalle ansaitun juhlavasti.


title: Star Trek II: Khanin viha

text: Elokuvassa käytettiin ensi kertaa partikkeliefektinä tunnettua menetelmää erikoistehosteen tekemiseen.


title: Pavel Chekov

text: Pavel Andreievich Chekov on kuvitteellinen henkilö "Star Trek" -universumissa. Venäläissyntyistä USS Enterprisen navigointiupseeria aliluutnantti Chekovia esitti Walter Koenig.


title: Pavel Chekov

text: Romansseihin ja ajattelemattomiin tekoihin taipuvainen Chekov tuli sarjaan mukaan toisen tuotantokauden ensimmäisessä jaksossa "Catspaw", viimeisenä sarjan vakiohahmoista. Eräs liioitellulla venäläiskorostuksella puhuvan Chekovin luonteenpiirre on nimetä milloin mikäkin asia venäläisten ansioksi; taipumuksesta tuli eräs sarjan vakivitseistä.